
Segun Rene Herdé 

Plasterk la cenfirma cu Aruba a sali di e crisis 
financiere y ecenemice riba prepie fersa 


“ARUBA a sali di su pio crisis financiero y economico den historia 
riba propio forsa. Riba tur criterio financiero y economico, Aruba 
ta miho para awe cu e otro tres paisnan di Reino. Aruba no a haya 
saneamento di debe manera Corsou y Sint Maarten. 

Tampoco Aruba tin aceso na financiamento publico na un interes 
di 1 pa 1.5% manera Hulanda, Corsou y St. Maarten si ta haya. 
Sin embargo si bo wak unda e cuatro paisnan di Reino tabata na 
2009 y unda nan ta awe, bo ta yega na e conclusion cu contrario 
na e otro tres paisnan, Aruba a sali di e crisis cu tabata pio cu e 
otro tres paisnan y a logra un resultado miho cu e otro tres paisnan. 
Anto Aruba a hacie riba propio forsa!”. 

Asina Rene Herdé di e fraccion di AVP a bisa awe den e conferencia 
di prensa di e fraccion di AVP den Parlamento di Aruba. 

CRITERIONAN CRUCIAL 

Segun e cuatro criterionan cu mas ta wordo uza pa evalua e situa- 
cion financiero y economico di un pais, Aruba a haci e adelanto di 
mas grandi den Reino...anto riba propio forsa! 

Crecemento economico na Aruba tabata NEGATIVO -13% na 
2009. Awe e ta na positivo 5% pa 2017. Debe nacional a aumenta, 
pasobra cu Aruba a fia placa pa inverti den nos pais pa sali di e crisis. 
Y nos a logra! Desempleo tabata 11.6% na 2009. Cu trabounan 
nobo na e refineria na2017y2018 esaki lo sigui baha te bou di 6%. 
Na 2009 e deficit riba presupuesto tabata halto dor caida grandi 
den entrada y gastona halto. E aña aki e ta sigui baha te 0.5%. 

NOS NO TA CLA 

Riba e pregunta si esey kiermen cu cos ta bon na Aruba of cu Aruba 
ta cla, Rene Herdé a contesta categoricamente. 

“No. Nos no ta cla. Si bo compara unda nos tabata na 2009 cu 

unda nos ta awe, nos a logra drecha hopi cos pa nos pais y 

nos hendenan y nos a crea seguridad y oportunidadnan 

nobo pa hopi hende. Pero nos no ta cla. Pasobra 

nos kier yega na un situacion di un presupuesto 

sin deficit. 

Nos kier pa tur hende cu kier traha, haya trabou 
y gana su propio entrada. Nos kier pa e progreso 
cu nos pais haci, yega na cas di cada famia y no 
keda pa un grupo chikito so. Nos kier e desa- 
royo economico ta mas amplio, mas diverso 
y cu ta cuida medio ambiente mas”, Rene 
Herdé ta splica. 

“Kiermen cu e desaroyo mester mas berde, 
mas sostenibel y cu mas oportunidad pa 
hobennan cu kier tuma responsabilidad pa 
nan mes y pa nos pais. 

Awe nos tin un infrastructura fisico di 
waf te cu hospital, scolnan y cayanan, den 
miho condicion cu nunca antes den nos 
historia. Nos a segura e entrada di miles 
di trahado di gobierno, den enseñansa y di 
miles di pensionado. Nos a kita riesgonan 


financiero grandi y crea seguridad di trabou y entrada pa miles di 
trahado. 

Awe Aruba ta mas resistente contra crisisnan den mundo. Ta rib’e 
base mas solido aki nos ta bay sigui crea e seguridad di trabou, en- 
trada, perspectiva pa hobennan y tranldlidad pa nos trahadornan 
y nos grandinan. Nos trabou pa e benidero añanan ta masha cla. 
Mas cu te awor, e progreso mester yega na tur hende den tur cas na 
Aruba! Nos criterionan no ta solamente financiero. Nos midinan 
ta conta pa henter nos pais y pa tur hende. Na final henter pueblo 
mester sinti e progreso di Aruba den nan cas!”, Rene Herdé a duna 
di conoce. 

Minister di Asuntonan Exterior Bert Koenders 

"Eman cu mi a traha duro pa fortifica e perfil di Reino den mundo" 



MINISTER di Relacionnan Exterior, Bert Koenders ta na Aruba 
unda el a reuni cu e tres Prome Ministernan di Reino, Koeiman di 
Corsou, Marlin di Sint Maarten y Eman di Aruba. 

Tabata un reunion cu a dura casi henter e dia unda varios topico a 
haya atencion y tambe unda palabracionnan a wordo haci. 

Den oranan di atardi e tres Prome Ministernan y Minister Bert 
Koenders a tene un conferencia di prensa pa informa pueblo kico 
a wordo discuti. 

Den un entrevista cu a sigui Minister Koenders a bisa cu durante e 
ultimo dos aña y mey e tabatin hopi encuentro cu Prome Minister 
Mike Eman y nan semper tabata hopi positivo. “Nos a traha hopi 
hunto pa fortifica e perfil di Reino den mundo. 

Hunto nos a echt traha duro y estrecho den e campaña pa logra e 
asiento den Conseho di Seguridad di Nacionnan Uni. 

Esald tabata algo importante, no solamente pasobra ta trata di 
Conseho di Seguridad, pero sigur pasobra esaki ta un branding pa 
Aruba y e bentahanan economico p’e isla. 

Hende sa awor unda Aruba ta situa y hende sa tambe cu Aruba ta 
wordo representa den Conseho di Seguridad di Nacionnan Uni.” 

Koenders a bisa cu ora ta trata di e temanan importante di e tempo 
aki, manera energia, transicion y henter e asunto di estadonan 
isleño cu tin hopi problema pa haya fondo, pa haya credito, pero 
dor di un campaña fuerte cu e hunto cu Eman a hiba pa logra e 
asiento, Koenders ta convenci cu Aruba ta riba mapa mundial den 
forma skerpi. 


“Esaki sin duda ta bon p’e bentahanan economico y politico.” 

Koenders a enfatisa cu actualmente mundo a bira un lugar peligroso 
y instabil. 

“Pero mi kier pone enfasis tambe cu nos, tanto Hulanda como 
Aruba, tin hopi oportunidad economico awor, sigur den Latino- 
America. 

Pero, nos ta confronta tambe peligernan, manera migracion, droga 
y instablidad di paisnan cu ta rondona nos, na cierto haltura un 
pais manera Venezuela. 

Bon kier tin influencia riba paisnan asina y bo kier tambe pa resto 
di mundo sa cu abo t’esun cu tin e influencia ey. 

Esey ta nifica cu e tema ‘Paz y Seguridad’ di tur e problemanan cu 
tin, bo tin mas grip riba nan. Esey ta loke nos ta bay enfoca riba 
dje cu nos asiento den Conseho di Seguridad.” 

Bert Koenders no ta kere cu introduccion di visa lo frena e migra- 
cion for di Venezuela. E ta pensa cu tin varios otro posibilidad pa 
para e migracion aki. 

“Tin hopi otro posibilidad pa controla ken ta drenta y sali di bo pais. 
E por t’e control riba bo aeropuerto, por haci uzo di un sistema di 
pre-clearance, tambe por haci uzo di e sistema di ESTA unda via 
internet e persona ta indica di kier biaha pa Aruba of Hulanda y 
asina por haci checknan adelanta. 

Bo no mester kita ningun posibilidad. Importante t’e seguridad di 
nos ciudadanonan.” 

por a carga tur e trafico y habi- 
tantenan di antes, pero awendia 
e infrastructura actual no ta apto 
mas pa e desaroyo cu nos isla a 
conoce. 

Tur capital na paisnan grandi ta 
constantemente den construc- 
cion, e ta trece su molester sigur 
cu ne, pero e opcion pa keda sin 
haci nada y laga tur cos mescos 
tambe lo ta algo cu solamente 
atras e lo keda bay y sigui costa 
mas den e parti di mantenimento. 

Den e construccionnan actual 
di PPP e parti di mantenimento 
ta inclui den e prijs cu ta paga y 
mester percura pa Aruba ricibi e 
miho calidad di construccion y 
producto pa nos pais y conciu- 
dadanonan. 

Recientemente, fraccion di AVP 
a hasi un bishita na e trabounan 
di Green Corridor y a pone hopi 
enfasis rib’e parti di calidad y 
cumplimento di e proyecto na 
tempo pa reduci cuallder molester 
cu lo por tin durante e fase di 
construccion. 

Fraccion a haya splicacion am- 
plio di e trabounan, e planning 
y retonan cu a encontra. Pronto 
Aruba lo por mira bek riba un 
proyecto grandi cu a ser realisa 
na beneficio di Aruba henter, sra. 
Arends-Reyes ta termina bisando. 


Parlamentano Jennifer Arends-Reyes (AVP): 

Bon infrastructura 
ta importante 
pa un pais den 
progreso 


SEGUN sra. Arends-Reyes, un 
di e proyectonan di mas grandi 
pero alavez sumamente necesario 
pa Aruba como pais ta e Green 
Corridor. 

E ta un proyecto cu den mas cu 60 
aña no tabatin algo similar asina 
pa Aruba. Si nos sa cu nos ta biba 
riba un isla cu tin un dependencia 
asina grandi riba Turismo, nos no 
por keda progresa na un area so 
caminda turistanan ta concentra 
y lubida rib’e isla completo hunto 
cu su ciudadanonan. Ta yega un 
cierto momento cu e infrastruc- 
tura mester conoce un “upgrade”. 

E conexion di Oranjestad pa San 
Nicolas semper a keda un drem- 
pel pa conoce un fluho real di 
trafico y pa sigui promove locual 
San Nicolas tin di ofrece tanto di 
naturalesa como herencia cultural 
tanto na nos bishitantenan como 
localnan. 

Hopi pais Garibense a conoce 
inversionnan grandi pa cu nan 
infrastructura p’asina no conoce 
un contraste grandi entre e parti 
desaroya y e parti caminda nos 
localnan ta biba. Un pais den 
desaroyo tin su retonan, retonan 
pa planea pa futuro y con ta mira 
7\ruba como isla pa por acomoda 
tur e trafico y fluho di hende cu 
awendia a yega riba 100 mil 
habitante. 

Sra. Arends-Reyes ta splica cu 
nos infrastructura 

Diahuebs awo na International School of Aruba 

Anochi di informacion di General Education Development (GED) 


DIAHUEBS awo dia 

2 di maart, International 
School of Aruba lo tene 
un anochi di informacion 
di e programa General 
Education Development 
(GED) cu nan lo ofrece 
na tur studiante y adul- 
to interesa. E anochi 
di informacion lo ta di 
6:00pm pa 7:30pm y lo 
tuma luga na Interna- 
tional School of Aruba na 
Wayaca 238A. Durante 
di e anochi di informa- 
cion lo duna tur informa- 
cion relevante over di e 
programa cu lo inicia na 
augustus proximo. 
Manera anuncia reci- 
entemente, Gobierno di 
Aruba conhuntamente 
cu International School 
of Aruba a formalisa e 
acuerdo pa lansa e pro- 
grama GED Aruba. Un 
programa di preparacion 
y un serie di test inter- 
nacionalmente reconoci 
na nivel di enseñansa 
secundario cu ta con- 
duci na un certificado 
cu credencial ekivalente 
na un U.S. High School 
Diploma. 

Mientrastanto ta ofrece 
e GED® test na mas cu 
60 pais rond mundo y 
awo a certifica Interna- 
tional School of Aruba 
como e prome Autho- 
rized Education Provider 
(AEP) den region, unda 
cu lo ofrece conhunta- 
mente cu e examennan 
un programa completo 
di preparacion y guia 
hunto. Pa por cualifica 
como GED Authorized 
Education Provider e in- 
stancia mester cumpli cu 
diferente rekisito incluy- 
endo experencia amplio 
cu e sistema y curiculo di 
High School Mericano y 
cu e idioma di instruccion 
Ingles. GED ta reconoci 


pa un cantidad grandi di 
Gollege y Universidad- 
nan na Merca, Canada, 
den region y na Aruba 
mes como ekivalente na 
un High School diploma. 
E GED program lo inicia 
na augustus 2017 y tin 
un capacidad promedio 
di 200 studiante pa aña. 
Lo ofrece e programa 
den oranan di anochi 
na International School 
mes. E programa di pre- 
paracion y examen ta 
consisti di e materianan 
“Language Arts - Read- 
ing”, “Language Arts - 
Writing”, “Math”, “Sci- 


ence” y “Social Studies”. 
E edad minimo pa aplica 
pa e GED program ta 17 
aña y mester tin naciona- 
lidad Hulandes of prueba 
di residencia na Aruba 
pa un minimo di 5 aña. 
Tur studiante cu aplica 
mester mustra suficiente 
“English Proficiency”. Lo 
test esaki na comienso di 
e programa unda cu lo of- 
rece tambe un programa 
di guia. 

International School of 
Aruba a desaroya un web- 
site unda cu tur informa- 
cion di e GED program ta 



wordo publica. E website 
aki ta www.gedaruba. 
com . Tur interesado por 
registra via di e website 
pa keda na altura di tur 
informacion y updates. 

Tur interesado ta keda 
cordialmente in- 
vita pa diahuebs 
awo dia 2 di 
maart pa 6’or di 
atardi na In- 
ternational 
School of 
Aruba. Du- 
rante di e 
anochi di 
informacion 


lo duna informacion am- 
plio riba e GED program. 
Tambe lo tin oportunidad 
pa haci pregunta riba e 
contenido y organisacion 
di e programa y lo tin 
oportunidad pa inscribi 
durante e anochi aki. 



OUR DEDICATED STAFF IS WHY WE SHINE SO BRIGHT! 


i These new awards are a testament to our team’s commitment to exceptional service and 1 

the environment. Their enthusiasm and love for our tourism industry have earned these 

valued recognitions. 


On behalfofthe resort and Aruha, we 

thank each of our associates for the enjoyable 

experience you provide our island’s guests. 

^ EwaldBiemans & Resort Management 

NEW AWARDS EARNED BY OUR CARING TEAM: 

• #1 Most Romantic Hotel in Caribbean 

• #1 Best Hotel in Aruba 

I - TripAdvisor Traveler’s Choice 2017 

- US News & World Report 

• Top Ten for Service in Carbbean 

* 10 Best Hotels in Caribbean [ 

- TripAdvisor Traveler’s Choice 2017 

- USA Today 

* Top Ten Hotels in Caribbean 

• Most Sustainable Hotel in the World 

' - TripAdvisor Traveler’s Choice 2017 

- Green Globe Platinum 

Esfuersonan adicional riba mercadonan pa compensa perdida di Venezuela canando bon 

Preme luna di aña turisme a cenece 
crecemenle den mercadenan clcnre 


CONFORME locual A.T.A. a splica na varios oca- 
cion, a bin ta enfoca na un manera mas intensivo 
riba mercadonan - otro cu Venezuela - p’asina 
toch logra di compensa e perdida di Venezuela 
mastanto cu ta posibel, claro cu turismo cu lo 
nifica mas ingreso pa nos pais. Conforme desaroyo 
na Venezuela mester a intensiva esfuersonan aun 
mas. 

Asina A.T.A. a e. o. inverti un total di Afl. 4 miyon 
adicional den mercadeo na Merca. 

Afl. 2 miyon di esaki a wordo inverti den ultimo 
kwartal di 2016, dunando un extra empuhe riba 
mercadonan Mericano, esta New York, Boston y 
Fort Lauderdale. 

Parti di e presupuesto a bay na publicidad tradi- 
cional (TV, print, radio) y e otro mita a bay na 
promocion y contenido pa mercadeo online (p. e. 
TravelZoo, TripAdvisor, Adara). 

E ‘boost’ promocional aki, combina cu esfuersonan 
di socionan, a bin ta duna resultadonan desea y a 
energetisa e fluho di pasahero pa temporada di fin 
di añay tambe pa un bon comienso di 2017. Esaki 
ta wordo refleha no solamente den e cantidad di 
bishitante si no tambe den grado di ocupacion y 
rendimento (ganashi) pa hotelnan, cual conforme 
resultadonan reporta pa AHATA pa luna di januari 
a mustra miho cu aña pasa januari. 

Ta keda tene na cuenta cu aña pasa januari y de 
facto temporada halto 2016 tabata uno zwak pa 
diferente motibo, e. o. tempo na friu na noordoost 
di Merca, y introduccion di Zika. 

Turismo 'stay-over’: Januari 2017 

Compara cu e prome luna di 2016, den 2017 
turismo procedente for di e continente Norte 
America a crece cu 8.9%. Merca a subi cu 8.4%, 
mientras Canada a cuminsa positivamente crece 
cu 13.7%. E continente Norte America a trece un 
total di 61,629 bishitante cu ta representa 69% di 
nos turismo durante e prome luna di aña. 

Pa locual ta e continente Sur America, esaki a 
conoce un reduccion di 50% cu primordialmente 
ta debi na problemanan economico y politico na 
Venezuela, cu si compara januari 2016 cu januari 
2017, a baha cu 68.2%. Brazil tambe a conoce un 
reduccion di 33.2% durante e prome luna di aña 
aki. E impacto di crisis di e mercado Venezolano 
riba nos turismo a wordo parcialmente absorbi 
danki na e crecemento di Colombia cu a subi cu 
28.3%, sigui pa Argentina cu un crecemento di 
31.7%. 

E continente di Sur America a trece den luna 
di januari un total di 18,207 bishitante, pues 


representando 35% di nos turismo durante e 
prome luna di aña. Pa loke ta Europa por nota 
un aumento di 3.5%. Hulanda a subi cu 10.1%, 
mientras Reinonan Uni (UK) a reduci cu 11.7%. 
E continente Europeo a contribui cu un total di 
6,857 bishitante den e prome luna di 2017, cu ta 
representa 6.4% di nos turismo. 

Turismo crucero 

Pa e prome luna di 2017, 89,647 pasaheronan 
crucero a bishita nos isla, cual ta 11.7% menos 
compara cu e mesun periodo na 2016. Esaki ta 
encera cu nos haf a yama bonbini na un total 
di 44 barconan crucero durante prome luna di 
2017 cual ta 8 calls menos compara cu e mesun 
temporada na 2016. No obstante e resultadonan 
di januari, 2017 ta sigui proyecta di ta uno record 
pa cantidad di bishitante crucero. 

Turismo en general: Excluyendo Venezuela, 
Turismo a crece cu 5.6% durante e prome 
luna di aña 

Si exclui e mercado Venezolano, por nota cu den 
luna di januari 2016 a ricibi un total di 76,147 di 
bishitante, mientras cu na januari 2017 a ricibi 
80,400, cu ta 5.6% di aumento di bishitante cu 
a yega nos isla. 

Si inclui e mercado Venezolano, den luna di janu- 
ari 2016 a ricibi 104,072 bishitante, mientras cu 
na januari 2017 a ricibi 89,269 di bishitante, cu ta 
un reduccion di 14.2% den luna di januari 2017. 
Esaki ta debi cu den luna di januari e mercado 
Venezolano a conoce un reduccion di 19,056 di 
bishitante. Esaki ta 68.2% menos compara cu luna 
di januari 2016. 

Motibo di esaki ta debi na crisis economico/po- 
litico na Venezuela. Apesar di e reduccion notabel 
di Venezuela, por deduci cu e impacto di mercado 
di Venezuela ta wordo absorbi parcialmente pa 
mercadonan latino manera Colombia, y Argentina. 
Tambe mester duna atencion na e contribucion 
enorme di Merca na nos turismo cu crecemento 
exponencial di estado di Massachusets ( + 16.3%), 
Pennsylvania ( + 15.7%), Florida ( + 29.1%) y 
California (+46.4%). Tambe mester tuma nota 
di crecemento stabil di estadonan manera Georgia 
( + 1.7%), New Jersey (2.1%) New York (+2.6%), 
Michigan ( + 7.4%) y Ohio (+10.4%). 

E crecementonan aki ta bai man den man cu e 
intensificacion den e mercadonan menciona y 
tambe danki na adicion di buelonan diario di 
for di Hollywood International Airport na Fort 
Lauderdale. Mester remarca cu den e prome luna 
di 2017, JetBlue Airlines a trece un cantidad di 




17,395 pasahero pa Aruba, cu ta un crecemento 
di +37.5% compara cu januari 2016 (12,651 pa- 
sahero). Otro aerolineanan Mericano cu a destaca 
cu crecemento den prome luna di januari ta United 
Airlines (+27.5%) y Delta Airlines ( + 18.1%). 

Acomodacion 

Aruba ta ofrece su bishitantenan un variedad di 
acomodacion pa aloha. Pa e luna di januari 40.7% 
a keda na un ‘high rise’ hotel, cu ta un aumento 
di 4.0% di hospedante. 

Pa locual ta hotelnan 4ow rise’ esaki a representa 
un 8.6% di marketshare, cu ta un aumento di 4.0% 
di hospedante compara cu januari 2016. Tipo 
di acomodacion timeshare a ricibi 26.5% di nos 
bishitantenan, cu ta un reduccion minimo di 0.3%. 
Mientras tanto, 24.1% di e total di bishitantenan 
a hospeda den un acomodacion alternativo (‘other 
accommodations’), cu ta un reduccion di 43.3% 
compara cu januari 2016. 

Esaki ta consistente cu e ausencia di e fenomeno 
‘raspacupos’ y tambe e normalisacion di e mercado 
Venezolano. 

Economia / CBA 

Di acuerdo cu Banco Central e asina yama ‘Tour- 
ism Receipts’, pa cu e prome 9 luna di 2016, a 
contribui cu USD$ 1,229.17 miyon (1.2 biyon) 
pa cu nos economia cual ta un reduccion minimo 
di 0.4% compara cu nu e mes un temporada den 
2015. 

Hotelnan/AHATA 

Segun Aruba Hotel and Tourism Association pa 
e luna di januari, e ‘Average Daily Rate’ (ADR) 
a aumenta cu 1.8% compara cu 2016. Esaki den 
cifra ta US$ 296.93 na 2016 compara cu US$ 
302.22 pa 2017. E ganashi pa camber, e asina 
yama REVPAR a aumenta cu un saludabel 9.0% 
di US$ 235.30 na 2016 pa US$ 256.48 na 2017. 
E anochinan ocupa pa camber a aumenta cu2.5%. 
Tambe por a nota crecemento den ‘Average Room 
Occupancy’ cu na januari 2016 tabata 79.2%, a 
aumenta pa 84.9% den januari 2017 cual ta sur- 
pasa e Top season’ di 2015 cu 0.1%. 

Ceramento di 
caminda en conexion 
cu trabounan di 
Plaza Padu 


DEPARTAMENTO di Obra Publico ta informa 
pueblo di Aruba en general y specialmente nos auto- 
mobilistanan cu ta haci uzo di e caminda di School- 
straat/parkeerplaats di Censo cu e lo bay wordo cera 
awe nochi 28 di februari, como tambe riba 1 y 2 di 
maart entre 6’or di atardi te 3’or di madruga. 

Durante dia e lo wordo habri normalmente. Motibo 
ta cu lo bay continua cu e trabounan di e proyecto 
Plaza Padu. 

En conexion cu e trabounan menciona Departamento 
di Obra Publico ta haci un peticion na tur automo- 
bilistanan pa no haci uzo di e camindanan concerni 
y ta pidi pa tene cuenta cu e inconveniencia cu lo por 
surgi pa cual nos ta pidi nos disculpa. 


Dia 1 di maart 201 7 


Direclie Financién ta 
sigui cera pa melibo 
di Irabeu di 
manlencion 

DIRECTIE Financién ta informa 
pueblo di Aruba y su clientela en par- 
ticular cu nan lo sigui cera pa 
motibo di trabounan necesa- 
rio di mantencion cu falta 
riba diaranson 1 di maart 
2017. 



Lo reanuda servicio bek dia- 
huebs 2 di maart 2017 na e orario 
di custumber. Di ante- 
mano danki pa e com- 
prension. 



Caminda di Cruz na 
kapel di Allo Vista 


CU Diaranson di Shinishi ta drenta e tempo di Cu- 
aresma. E temporada cu nos ta recorda e sufrimento 
y morto na cruz di Hesu Cristo. Pa recorda esaki nos 
catoliconan ta trata di e imita esald pa medio di e 
Caminda di Cruz. 

Pa e motibo ald ta bay un invitacion pa tur Catolico 
di Aruba pa bin participa tur diasabra den e tempo- 
rada di Cuaresma pa 6’or di mainta na kapel di Alto 
Vista. E ta cuminsa diasabra awo 4 di maart pa 6’or 
di mainta. 



Bouttque Keyla 


Telr 5821164 
Cel: 5931189 
Fax\ 5880109 
w w w. boutique keyl a . com 



Nos tin hopi paña nobo y bunita 
di size S te cu size 26 
Pasa wak pa bo mes!! 

O ii “lpNe*uSi orii 

fac^book 




WEEKLY 

SUNDAY 

BRUNCH 


L . G . S M I T H ' S 


STEAK & CHOP HOUSE 



THE PERFECT EXCUSE TO 
DRINK BEFORE NOON. 

Every Sunday, LG. Smith'sSteak& Chop House 
At Renaissance Aruba willfeature an all-new brunch 
menu—inspired by the unforgettable combination of 
hand-prepared soups, salads, specialty dessertsand 
oh-so-delic iousmimosas 

$44.95 excluding service chaige 

B/eiy Sunday Uam - 2:30pm 

Located in Oranjestad, nextto Crystal Casino. Forreservations please caII523-6195 orgo to lgsmiths.com 

lEÑÑ^ 

Innovation never felt so good, 



FERTEC N.V. 

AIRCONDITION & REFRIGERATION 






MORE SAVING CERTIPIED MACHINES DETTER COOLING 



Resiclent'ial Central IJnit 



- Specificaiicins 

Ennrgy Efficiency - acs SEER 
SCILAR PANEL REAIJY IJESIGN 
ESSiERGY STAR GERTIPIEI] 
ICCIMPCIRT TECHSSiCILCIGY 
Mobilc app 


Insiallaiinns & Rnpairs 





i\C & Rnfriynraiicin Paris 


m 

o 


VRF- SYSTEMS 

Muliipln InvGrinr 

^^IINI - VRF cnmbinaiinns availaliln 



Caya Ernnsin Pnirnnia 45 - 5f}fl2f}6rJ/5633766 - fnrincnv_nifnrCOnuilnnk.cnin 


PARTIDO MEP a tuma nota cu awor no ta sola- 
mente AVP a para bira contrincante di MEP, sino 
tur partido chikito cu ta lanta manera paddestoel. 

A para bira cu hendenan ta drenta politica, y join 
partidonan childto, djis pa ataca MEP. 

Esaki ta un tendencia hopi particular y peligroso 
mustrando indicacion di ta partido satelite di AVP. 
Asina dirigentenan di MEP a duna di conoce den un 
comunicado. 

Sinembargo MEP ta manda un mensahe pa tur. MEP 
tin UN mision: Core cu e Gobierno mas malo cu nos 
pais a conoce, cu t’e Gobierno di Mike Eman. 

Y despues trece progreso y bienestar pa tur cuidadano 
di nos pais. Nos tin un plan y nos tin tur confiansa 
den e vision y liderasgo firme di nos lider sra. Evelyn 
Wever-Croes, cu nos lo logra esaki. 

Talbes tin hende no ta gusta su postura firme di “no 
non-sense”, pero ta hustamente esey nos pais tin 
mester awor pa saca nos pais di tanto problema. 
MEP lo no desvia di su mision pa atende cu otro asun- 
tonan cu no ta den linea cu su vision, ni tampoco cu 
ex candidatonan cu a dicidi pa nan propio motibonan 
di bandona e linea y vision di partido. 

MEP ta buscando candidatonan nobo pa hunto cu 
esnan cu mas experiencia forma e lista victorioso. 
MEP ta considera candidatonan cu ta drenta politica 
pa principio y pa traha pa 7\ruba. 

MEP no ta considera candidatonan cu ta drenta 
politica pa purba tur color di regenboog y sigur no 
esnan cu tin solamente nan propio interes na pecho. 

MEP ta un partido humilde, di pueblo y pa pueblo 
y hunto cu bo lo percura pa un Gobierno integro pa 
brinda seguridad y proteccion na tur cuidadano di 
nos pais. 

Doño buscando 
Hyundai Accenl horla 



DIADOMINGO ultimo, 26 di februari 2017, 
doño a reporta cu su auto a ser horta den oranan di 
marduga na Ponton den Pitastraat. 

E auto ta modelo Hyundai Accent 2010 color oro 
numera A-44137, e tin sticker na e bumper patras 
color roos di Saltlife, y e glasnan no ta getint. 
Cualkier persona cu por tin informacion di auto, por 
fabor tuma contacto cu Polis. 


Velocidad halto y abuso 
di substancia ta causa di 
accidente na Washington 

DIALUNA den oranan di atardi, un accidente a 
sosode na Washington, pabou di Conar NV, caminda 
un Hyundai Accent color blauw numera V-2050 a 
bolter y keda pega den un troncon. 

Polis a atende cu e chauffeur masculino, cu tabata 
mustra di ta bou influencia di un of otro substancia. 
E tabata busca problema cu paramediconan ora nan 
tabata purba brind’e asistencia pa su dolor di lomba 
causa dor di e impacto. 

E chauffeur tabata bin di Noord cu un velocidad 
sumamente halto y a perde control pa despues bolter 
y termina pega den e troncon. E Hyundai Accent a 
ricibi basta daño den e impacto. 


Johnsen 

notary services 


AUCTION 

ex. 3:268 Civil Code of Aruba 

THURSDAY MARCH 16, 2017 

On Thursday March 16, 2017, at 11 AM, at the Conference Room of 
the Chamber of Commerce, Irausquin Boulevard 10, Aruba, will be 
auctioned in public; 

1. A residential house locally known as: 

MADIKI 95-B 

standing on a parcel of public land, 606 m2 in size, situated in 
Madiki in Aruba, locally recorded as First Division Section N number 
1469. The lease rights expire on July 30, 2056. 

Starting price: Afl. 318.300,- 

2. A residential house locally known as: 

SABANA BASORA 26 

standing on a parcel of public land, 481 m2 in size, locally recorded 
as Third Division Section G number 479. The lease rights expire on 
March 3, 2035. 

Starting price: 120.600,- 

3. A residential house locally known as: 

MABON 24 

standing on a parcel of public land, 375 m2 in size, situated in 
Mabon in Aruba, as further described in cadastral measure 
document no. 149 /1975. The lease rights expire on September 1, 
2033. 

Starting price: Afl. 209.800,- 


AUCTION NOTARY: T.R. Johnson, LL.M. 


• The auction is subject to the general conditions for foreclosure auctions and special 
auction conditions which will be determined by civil law notary T.R. Johnson. 

• The auctlon will take place by raising bids (in Dutch: “bij opbod”) and by decreasing 
bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• The auction may be stopped or postponed at any time. 

• Each bidder must be able to submit a bankguarantee issued by a reputable bank in 
Aruba to the amount of the highest bid increased with an amount equal to the auction 
costs. 

• A private written bid can be submitted until March 1,2017. 


For more information: —= 

WWW.JOHNSONNOTARY.COM 

Minister Michelle Hooyboer-Winklaar: 

OAA Beroepsonderwijs creciendo 
bnsn ribn demnndn di mercndo 

Combinacion di teoria y practica ta duna bon resultado 



RECIENTEMENTE, Minister di Ense- 
ñansa Michelle Hooyboer-Winklaar tabata 
di bishita na EPB Hato pa cera conoci cu 
alumnonan cu a cuminsa cu e cursonan 
di Assistent Automonteur, Assistent On- 
derhoudsmonteur y Assistent Mode en 
Meding. 

E cursonan aki ta wordo ofreci den oranan 
di anochi pa medio di OAA (Enseñansa pa 
adulto), beroepsonderwijs (enseñansa pa 
ofishi/profesion). 

E cursistanan a cuminsa na januari 2017 
cu e cursonan cu tin un duracion di un 
total di dos aña. E curso ta parti den dife- 
rente periodo pa cual e cursista ta ricibi un 
“deelcertificaat” na momento cu e completa 
e periodo cu exito. Pa e cursista ricibi un 
diploma e mester cumpli cu e deelcertifi- 
caatnan rekeri. 

Minister Michelle Hooyboer-Winklaar ta 
contento pa experencia e entusiasmo di e 
alumnonan, kende pa un motibo of otro 
no a sigui of completa un estudio, of no ta 
siguiendo cu un estudio den dia. 

E gruponan ta consisti di e. o. adultonan cu 
ya ta trahando caba den e ramo cu nan a 
scoge pa studia; nan ta graduadonan di EPB 
cu ta desea di sigui cu un curso cu ta resulta 


den un diploma pa un ofishi; of personanan 
cu ta tumando e curso como base pa cambia 
di ofishi/trabao. 

Los di e rason pakico un cursista ta scoge 
pa un curso na OAA, Minister di Enseñansa 
ta di opinion cu loke ta importante ta cu pa 
medio di Ov^A ta ofrece mas persona adulto 
e oportunidad pa sigui studia den nan ramo 
of un ramo nobo, y asina profesionalisa 
nan mes. 

Esaki basa rib’e principio di Lifelong Learn- 
ing cu Minister Hooyboer-Winklaar ta 
sostene y promove. OAA ta duna e cursista 
e espacio pa combina un estudio cu nan 
trabao diario, asina ofreciendo nan un com- 
binacion pa adelanto y desaroyo personal. 
E mandatario ta agrega cu lo sigui expande 
y adapta e tipo di cursonan ofreci, basa rib’e 
demanda di e mercado laboral. Mirando e 
grupo grandi di cursista cu un aspiracion 
pa sigui studia, por conclui cu sigur tin un 
demanda di parti di e alumnonan pa e cur- 
sonan di OAA. 

E1 a remarca cu e sistema di deelcertificaat 
tambe ta beneficia e alumno como cu e ta 
haci e programa hopi flexibel. 



Reggie Havertong, director adhunto di 
OAA, a splica cu mayoria di e hobennan 
participando a caba SPO y kier a sigui stu- 
dia. E1 a elabora rib’e programa: cursistanan 
ta bin scol cinco dia pa siman - tres dia ta 
dedica na e parti practico, un dia ta encera 
lesnan di teoria (ciencia y wiskunde) y e di 
cinco dia ta lesnan di e idiomanan Papia- 
mento y Hulandes. 

OAA ta sumamente contento cu e bishita di 
e Titular di Enseñansa, como un demostra- 
cion di su sosten y apoyo na e programa y e 
alumnonan. Havertong a conclui bisando cu 
lo sigui mercadea OAAy e cursonan cu nan 
ta organisa pa brinda mas oportunidad na 
e comunidad, pa mas hende por caba scol 
y siña un bon ofishi. 

Dama haya morlo cu 
herida di baia den cabes 





I<RALENIJIC - Algo prome cu l’or di marduga, 
un caso lamentabel a tuma luga den Caya Irma na 
Antriol. Den un apartament, Polis a topa un dama 
sin bida den un plas di sanger cu herida di bala na 
su cabes. Mes ora a cuminsa cu un investigacion y a 
topa auto di un persona cu lo mester tabata den com- 
pania di e dama na momento cu e acto ald a sosode. 
E homber lo mester a sali core bay. 

Den prome instante a kere cu lo por ta un caso di 
suicidio. Pero no por a topa cu e arma di candela 
envolvi niun caminda. Mes ora a bay over na de- 
tencion di e sospechoso di inicial L.C. ya cu Polis ta 
sospecha cu mester sa mas di loke a sosode cu e dama. 
A tene un entrada hudicial tambe na cas di e casa 
di e dama na Amboina. Pero e dama no ta biba 
eynan pa basta tempo caba. Ta investigando ki 
relacion e dama tabatin cu e sospechoso deteni. 
Investigacion ta den ful swing y e team di recherche 
no ta descarta nada den e caso aki. 

E dama cu a perde su bida a keda identifica y ta trata 
di Carmen Campos di 45 aña di edad. 

Paz na su restonan y forsa na e famia di e defunto. 

UPDATE caso asesinato Bonaire 

Relacioná cu e caso di ayera madruga OM BES ta 
informá cu e sospechoso ta L.A.C.C. di Bonaire. E 
investigacion ta continuando, mientras cu a continuá 
cu e investigacion n’e casnan unda a tene entrada 
hudicial. E investigacion ta relacioná cu prueba y 
obhetonan cu a keda confiscá. E curpa di e defunto 
a keda confiscá pa autopsia na NEI na Rijswijk (Hu- 
landa). E defunto t’e dama R.C.R.C. (1971) di 46 aña. 


Johnsun 

notary services 


AUCTION 

ex. 3:268 Civil Code of Aruba 

THURSDAY MARCH 16, 2017 

On Thursday March 16, 2017, at 11 AM, at the Conference Room of 
the Chamber of Commerce, Irausquin Boulevard 10, Aruba, will be 
auctioned in public: 

1. A residential house locally known as; 

BARCADERA 37-A 

standing on a parcel of full ownership land, 2321 m2 in size, situated in 
Barcadera in Aruba, locally recorded as First Division Section T number 
1675. 

Starting price: Afl. 270.150,-- 

2. A residential house with apartments and offices locally known as 

PARADERA 3-A 

consisting of a parcel of public land, 602 m2 in size, situated at 
Oranjestad in Aruba, locally recorded as First Division Section L number 
365, and a parcel of public land, 200 m2 in size, situated at Oranjestad 
in Aruba, locally recorded as First Division Section L number 2450. 

The lease rights will expire on August 5, 2023. 

Starting price: Afl. 550.000,-- 

3. A three story office building locally known as 

CUMANA 20 

standing on three parcels of public land, situated at Cumana in Aruba, 
respectively 2.060 m2, 3.970 m2 and 204 m2 in size, locally recorded as 
First Division Section P numbers 1951,3128 and 3127. 

All lease rights will expire on January 13, 2059. 

Starting price: to be announced 

AUCTiON NOTARY: T.R. Johnson, LL.M. 

• The auction is subject to the general conditions for foreclosure auctions and special 
auction conditions which will be determined by civil law notary T.R. Johnson. 

• The auction will take place by raising bids (in Dutch: “bij opbod”) and by decreasing 
bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• The auction may be stopped or postponed at any time. 

• Each bidder must be able to submit a bankguarantee issued by a reputable bank in 
Aruba to the amount of the highest bid increased with an amount equal to the auctlon 


costs. 

• A private written bid can be submitted until March 1,2017. 



For more information: 


WWW.JOHNSONNOTARY.COM 

Parlamenatrio Dangui Oduber (MEP): 

Benny Sevinger y Mike Eman debe pueblo splicacion 
dicon NEGOSHI ta wordo haci cu e proyectonan 
Green Corridor y Watty Vos Boulevard! 


TA parce cu pais Aruba NO tin Gobierno. 
Benny Sevinger y Mike Eman ta invisible, 
nan no ta contesta preguntanan di Parla- 
mento, nan no ta atende rueda di prensa y 
no ta atende cu preocupacionnan di pueblo. 
Un Prome Minister invisible asina aki 
manera Mike Emam a crea caos y desorden 
den nos pais. Corupcion na Aruba a yega na 
un nivel nunca antes bisto, segun Dangui 
Oduber. 

Pueblo di Aruba y seis futuro Gobierno a 
wordo comprometi cu e proyectonan PPP 
Green Corridor y Watty Vos Boulevard 
cu lo costa e pagador di belasting casi 700 
miyon florin. Nos a informa e pueblo aki 
cu negoshi ta wordo haci cu e proyectonan 
aki y tur dos proyecto a wordo bendi. 

E bid pa Green Corridor a wordo gana 
pa Odinsa, nan a bira bende e proyecto 
cu Mota Engil y na su turno Mota Engil 
a bende e proyecto cu Infrared. E otro 
proyecto Watty Vos Boulevard ta mesun 
cos. 

Mota Engil ta esun cu a gana e bid pa e 
hecuta esaki y a bira bende su stakes cu 
Infrared. Kiermen e compania Infrared 
cu ningun hende na Aruba a tende di dj’e 
ta esun encarga awor ald pa ehecucion di 
ambos proyecto, sr. Oduber ta splica. 

Loke pueblo kier sa ta cuanto miyones 

di florin a wordo strika den e deal aki? 

Kende ta esnan cu ta cobrando placa bao 

mesa cu tur e deal strañonan aki? Unda 

Mike Eman mes ta? Mi ta 

reta Mike Eman pa bin 

dilanti y duna cuenta na 

pueblo, pasobra placa di 

pueblo no ta cos di hunga 

cu ne! Mike Eman mester 

stop di sconde y duna nos 

hendenan un splicacion Idco ta pasando 

den e proyectonan PPP, e Parlamentario 

di MEP ta mustra. 

E unico motibo pakico un otro compania ta 
tuma e proyecto over ta pasobra e lo saca 
ganashi y balor rib’e proyecto. Kiermen na 
final di dia fiesta ta wordo haci cu laca di 
pueblo pa multinationals traha miyones di 
florin riba custia di e pueblo ald pa despues 
e miyones aki wordo reparti den e grupito 


di “friends with benefits” di AVP. 

Tin un famia aki na Aruba a bira multimi- 
yonario cu negoshinan di tereno y tambe 
negioshi di Green Corridor. Ta un abuso 
loke ta wordo haci cu fondonan publico. 
Mike Eman a abusa di e fondonan aki pa 
yuda y enrikece su hendenan, sr. Oduber 
ta continua bisando. 

Con por ta posibel tin Ministernan di e 
Gabinete actual tin condominium na 
Miami. Di unda e placa aki a bin? E 
Afpakteam cu tin na Aruba lo haci un 
investigacion cerca e Ministernan pa 
wak di unda tur e placa ta bin? Con 
ta hustifica asina tanto luho? Acaso 
e salario di Minister ta asina halto cu 
ta permiti asina tanto luho? 

Un cos ta sigur, tur Minister di e Go- 
bierno aki lo mester wordo investiga, 
pasobra malversacion cu fondonan 
publico ta castigabel y e Gobierno 
aki no por kere cu nan lo scapa 
cu tur e bagamunderianan 
cu nan a haci, sr. Oduber ta 
enfatisa. 

E pais aki mester un Gobi- 
erno drechi di hendenan 
responsabel cu ta gasta 
cada florin di e pagador 
di belasting na un mane- 
ra responsabel. E pais 
aki mester un Gobi- 
erno integro caminda 
gobernantenan no 


ta mira Gobierno como un negoshi sino un 
vehiculo pa yuda e pais ald progresa. 

Nos partido ta cla pa asumi responsabili- 
dad y nos lo percurra pa stimula economia, 
crea empleo, combati criminalidad y per- 
cura pa nos tin un turismo solido 

y duradero caminda 
turistanan di ber- 
dad ta bin nos 
pais pa gasta 
placa, Dan- 
gui Oduber 
a duna di 
conoce. 

MEP: 

Preso ta manda menasa for di KIA pa lider di MEP 

TeleAruba ta coopera cu e acto condenable aki! 



DIABIERNA ultimo 
un acto insolito a pasa 
na Aruba. Un preso a 
usa nos planta nacional 
pa durante Telenoticia 
pa manda menasa di 6 
minuut pa lider di MEP, 
Evelyn Wever-Croes. 

Porcierto, TeleAruba ape- 
nas ta permiti Parlamen- 
tarionan di oposicion 2 
minuut leu leu, pero un 
preso ta haya 6 minuut. 
Mas tristo di tur esaki 
ta cu ningun autoridad a 
actua, ni a tuma e cos aki 
na serio, demostrando un 
biaha mas cu criminal- 
nan ta fiesta na Aruba y 
ta nan ta manda, segun 
MEP den un comuni- 
cado. 

E preso kier a reacciona 
riba e hecho cu lider di 
oposicion a cuestiona 
maneho di Minister 7\r- 
thur Dowers di Husticia. 
Ta trata e caso den cual e 
Minister a duna “verlof” 
na un preso cu apenas al- 
gun tempo pasa a wordo 
considera como suma- 
mente peligroso, y tabata 
hasta teme pa su bida y 
mester a traslade pa Hu- 
landa, pasobra na Aruba 
nan no por a garantisa su 
seguridad. 

Apenas tres aña despues 
e mesun persona aki. 


sintando su castigo di 
7 aña, ta haya permiso 
pa sali di prison, bishita 
su casa y hiba su yiunan 
scol. 

Esaki a lanta hopi como- 
cion den henter comu- 
nidad, y un di esnan cu 
a cuestiona e asunto aki 
tabata e lider di MEP. 
Sra. Wever-Croes no 
a cuestiona e preso su 
derechonan, sino como 
Parlamentario a cumpli 
cu su deber y respon- 
sabilidad di cuestiona e 
maneho di e Minister y 
especialmente ki señal e 
Minister ta mandando pa 
mundo criminal. 
Oposicion na mas di un 
ocasion a urgi Gobierno 
pa manda e señal cu crim- 
inalnan ta wordo gara cu 
man duro, pero Gobierno 
constantemente ta man- 
dando un otro señal. 

E preso en cuestion du- 
rante 6 minuut a manda 
un mensahe pa lider di 
MEP cu ta contene bas- 
tante menasa. 

Den e entrevista cu e pre- 
so a duna for di KIA, e ta 
splica dicon e ta sinti cu e 
tin derecho riba e verlof, 
cual ta su bon derecho. 
Sinembargo, for di Id dia 
presonan ta duna entrev- 


ista desde KIA? Director 
di KIA ta na altura di 
esaki? Director di TeleA- 
ruba ta na altura di esald? 
Directora di Noticia na 
TeleAruba ta na altura 
di esaki? Dicon ningun 
a haci un investigacion? 

Si e preso en cuestion a 
lag’e te eynan talbes no 
tabata tin problema, pero 
el’a sigi y hasta a menasa 
y insulta e lider di MEP. 
El’a duna e lider di MEP 
un aviso pa stop di papia 


disu caso. 

Esaki ta un atentado di- 
recto contra democracia 
di nos pais, segun MEP. 
Pero e mas tristo ta cu 
e preso en cuestion a 
defende Minister 7\rthur 
Dowers, bisando con bon 
Minister Dowers ta p’e 
presonan, y ta oposicion 
t’esun cu ta molestia e 
criminalnan. 

Esaki ta demostra e falta 
di hombresa di Min- 
ister di Husticia, cu e 
mes no kier atende cu 


politiconan, pero ta usa 
presonan pa atende cu su 
oponentenan! 

Biniendo di e criminal di 
mas peligroso na Aruba, 
ta di spera cu autoridad 
actua contra e abuso 
aki den KIA, pero espe- 
cialmente TeleAruba. 
Un planta nacional cu 
ta permiti tipo di bahe- 
sanan asina, no merece 
di wordo yama un planta 
nacional, sino mas bien 
un planta criminal. 


Trabou boluntario 
ta dushi! 



Inscribi AAVOR como boluntario! 

Diabiema lo y Diasabra ii di maart 2017 

www.arubadoet.com 



CEDEX 

- 

Centropa 
Desaroyo || ^ 


ARUBA 


Oranje Fonds ^ 

vooT sociale initiatieven 

Joseph Furst, Wynwood BID: 

'Motivacion di Gobierno pa slimula sector priva 
manera lin na Aruba, bo no ta wak lur caminda' 


JOSEPH Furst ta kere cu ta 
algo hopi bon cu na Aruba tin un 
Prome Minister kende ta enfoca 
pa pusha iniciativanan pa stim- 
ula crecemento di sector priva y 
revitalisacion di barionan. 

Furst ta conoce tambe di esaki 
como cu e ta traha cu e grupo 
cu a revitalisa barionan cu awe 
ta destinacionnan conoci rond 
mundo manera Soho na New 
York y Wynwood na Miami. 

E tabata di bishita riba nos isla 
siman pasa pa conoce Oranjes- 
tad y su alrededornan riba peti- 
cion di Gabinete Mike Eman. 

E idea ta pa wak e potencial 
cu nos capital tin pa por ripiti 
e bon practicanan cu por laga 
Playa haya mas bida comercial, 
residencial y culturaL 

Como Managing Director di 
Goldman Properties y na mesun 
momento President di Wyn- 
wood BID (Business Improve- 
ment District), Joseph Purst tin 
hopi conocemento y experiencia 
di con pa laga un bario crece 
economicamente dor di crea e 
conexionnan corecto entre com- 
ercio y artistanan cu ta atrae mas 
publico p’e areanan aki. 

Durante su dia di djis un par di 
dia na Aruba, el a señala caba 
algun bentaha cu nos capital tin 
y cu por traha cune. 

E prome t’e boluntad di parti di 
e sectoman publico y priva y e di 
dos t’e cultura unico di nos isla. 
“Ta un bunita lugar, nos ta 
contento di t’aki. Tin tremendo 
arkitectura y un gran historia 
cu nos ta purbando di conoce 
mihor pa wak con nos por tuma 
esey y hib’e dilanti den bida 
moderno na Aruba,” asina Jo- 
seph Furst a bisa. 

“Un di e cosnan cu nos ta haya 


hopi interesante ta con diverso e 
cultura ald ta y cu e hendenan ta 
bin for di asina tanto lugar rond; 
esey ta algo cu mester wordo 
celebra.” 

Den e compania Goldman 
Properties, Furst ta hopi 
biaha e persona di 
contacto cu Gobi- 
erno di, p.e. Mi- 
ami. 

Basa riba su ex- 
periencia, el a 
bisa cu ta fantas- 
tico e situacion 
na Aruba, pa- 
sobra na Merca 
Gobierno no ta 
envolvi y tur cos 
ta bin for di sec- 
tor priva. 

Pesey, e hecho cu en 
berdad tin un sector 
publico aki na Aru- 
ba cu ta motiva pa 
purba yuda stimula 
e crecemento di 
sector priva y e 
revitalisacion di 


barionan, ta algo cu hende na 
Miami ta papia di dje cu lo ta 
bon pa sosode, pero no ta pasa. 

Amba t’e unico isla cu Goldman 
Properties ta trahando cune. Jo- 
seph Furst ta ad- 
miti cu 
nanta 
haya 


hopi interes pa comparti nan 
‘best practices’ y nan experien- 
cia pa influencia otro hendenan 
cu por haci un diferencia p’e 
comunidadnan cu nan ta biba 
aden. 

Ademas di a haci un recorido 
den centro di ciudad, Furst y 
Jessica Goldman, CEO di Gold- 
man Properties tambe a reuni cu 
Minister President Mike Eman 
y Minister di Asunto Economico 
drs. Richard Arends y nan eld- 
po. Tambe a duna un presen- 
tacion na representantenan 
di sector bancario, comercial, 
emprendedor y mentenan 
creativo. 

Pa 2017 ya DTI a aproba 
caba 600 punto nobo di 
luz den barionan 

SR. Dominico Wer- 
leman ta Director di 
Dienst Technische In- 
spectie (DTI), e de- 
partamento encarga cu 
e parti di control di e 
luznan cu ta wordo poni 
riba caya. 

Werleman a splica cu 
DTI tin un rol di co- 
ordinador den henter 
e proyecto di Luz den 
Bario. 

E peticionnan ta wordo 
manda na DTI cu ta manda su funcionarionan n’e 
sitio pa haci un evaluacion di e area, y studia si mester 
di luz y cuanto. 

Despues ta traha un raport cu conseho p’e Minister 
concerni, cu den e caso aki ta Minister Presidente 
Mike Eman, pasobra ta trata di un programa di ilu- 
minacion p’e barionan. 

Pero e proyecto ta wordo financia dor di Ministerio 
di Infrastructura, bou di cual DTI ta resorta. 

“Nos ta coordina e trabou y despues duna ordo na 
Elmar NV na unda mester pone e luznan cu a keda 
aproba,” el a splica. 

E1 a splica cu e programa di iluminacion den bario ta 
haya hopi peticion. P.e. aña pasa a duna aprobacion 
adelanta pa 400 punto di iluminacion nobo, mientras 
cu pa 2017 a duna aprobacion pa 600 punto nobo 
caba. 

Den e plan cu a wordo traha, segun Werleman, Go- 
bierno a dicidi cu ta bay cambia tur e luznan di caya 
pa e luz nobo di sistema di LED cu ta duna hopi mas 
claridad, pero tambe ta mas eficiente den consumo, 
y adicionalmente a dicidi cu lo pone 3 mil luz. 

P’e ultimo grupo aki e departamento di DTI mester 
duna su aprobacion. 

Elmar NV ta trahando den forma simultaneo unda 
cu ta traha pa cambia luznan di caya p’esnan LED, 
y tambe ta instala e luznan nobo den barionan unda 
habitantenan pa hopi tempo a biba den scuridad. 

Eor di momento di e prome Gobierno lidera pa Prome 
Minister Mike Eman a scucha di e preocupacion 
di ciudadanonan cu hopi bario a wordo crea, pero 
nunca a percura nan iluminacion. Esaki ta motibo cu 
a crea e programa ‘Luz den Bario’ via cual poco-poco 
ta cuminsa ilumina barionan cu a wordo lubida pa 
hopi tempo. 

Esaki a cuminsa na final di 2012 pa cuminsamento 
di 2013. A dicidi pa deshaci di luznan convencional y 
bin cu luznan LED cu ta hopi mas eficiente y lo trece 
alivio p’e presupuesto di Gobierno tambe. 



Ce-fundador di 
COPPPAL sr. Gustavo 
Carvajal a fayece 



PARTIDO MEP ta participa fayecimento di Licenciado Gustavo Carva- 
jal Moreno, co-fundador di nos organizacion Conferencia Permanente de 
Partidos Politicos de America Latina y el Caribe, COPPPv^L. Sr. Carvajal a 
fayece na Mexico. 


Nos ta despedi di un Latino Americano cu a aporta n’e desaroyo politico 
di America Latina y Caribe atrabez di COPPPAL cu el a funda, cu e fin di 
defende democracia y institucionnan huridico politico. 

Tambe cu e meta pa promove su desaroyo y perfecionamento, fortalece e 
principionan di autodeterminacion di e pueblonan di America Latina y Ca- 
ribe, promove e proceso di integracion regional y e soberania di e paisnan 
di e region. 


Sr. Carvajal tabata un amigo di sr. Betico Croes den felis memoria, y su sosten 
tabata instrumental pa Aruba a logra su Status Aparte na 1986. 

Sr. Gustavo Carvajal a sostene lidernan di MEP sr. Nelson Oduber y sra. 
Evelyn Wever-Croes, y su gran amigo sr. Rudy Croes, Vice Presidente y Co- 
ordinador General di casonan Colonial pa COPPPAL. 

Sr. Gustavo Carvajal a bishita Aruba varios biaha, y tabata presente n’e ultimo 
Congreso di partido MEP na 2015. 

Gran famia di MEP lo haya su falta, y su legado lo keda como un guia pa nos. 
Cu sr. Carvajal sosega na pas. 




























16 


AWEMainta Diaranson, 1 Maart2017 


Servicio pa 
Comunidad 


^AWrMainta 


Emergencia 


Brandweer.911 

Polis.100 

Polis Oranjestad.102 

Polis San Nioolas.104 

Polis Santa Cruz.106 

Polis Shaba.107 

Polis Tipline.11141 

Ambulanoe San Nieolas. 584-5050 

Ambulanoe Sasaki. 582-5573 

Ambulanoe Wayaoa. 582-1234 

Hospital. 527-4000 

Centro Medioo San Nioolas . 524-8833 
SVB (AC-Ziekmelding). 527-2782 


Botica na Warda 


Pabou di Brug: 

Eagle N.V. 

Pariba di Brug: 

Seroe Preto N.V. 


Dokter na Warda 


Pabou di Brug: 

Eluisartsenpost Elospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digioel.145 

WEB Storingdienst. 525-4600 

Reina Beatrix Intl Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Glive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundaoion Respeta Mi. 582-4433 

Fundaoion Guia Mi. 587-1677 

Muhe den Difioultad. 583-5400 

Telefon pa Hubentud.131 

Centro Kibrahaoha. 588-3131 

Stiohting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


fiiji 

^ Media 

t <i 

The Media Group 

Marghetstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8ann - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.eom 


Director 


Victor “Toko” Winklaar 
Victor R. Winklaar 


Prensa a topa cu 

Vashni Wix, gerente nobo di 
mercadeo y events pa Paseo Herencia 




SIMAN pasa, propietario y ger- 
encia di Paseo Herencia a organisa 
un recepcion pa gradici Candy 
Rasmijn, kende despues di 6 aña 
a dicidi di scoge pa un otro reto. 
E anochi aki tambe a sirbi pa in- 
troduci gerente nobo di mercadeo 
y evento y ta Vashni Wix. 
Tabata GM Valerie Pietersz- 
Camacho, kende a organisa e 
anochi festive akin a Wet Bar 
& Lounge, cu ta keda na Paseo 
Herencia. 

Sigur gerencia di Paseo Herencia 
ta bay haya falta di Candy Rasmi- 
jn, pero di otro banda Paseo Her- 
encia a haya un otro profesional 
cu por haci e trabao, den persona 
di Vashni Wix, kende a gradua na 
EPI Hospitality pa despues logra 
su Bachelor’s Degree na Univer- 
sidad di Aruba den International 
Tourism Management. 

E1 a traha masha aña den aviacion 
pa loke ta food & beverage y te 
mas recien, el a ocupa e posicion 
di Rooms Division Department 
na Ritz Carlton Aruba. Nos di 
AWEMainta kier desea Vashni 
Wix tur clase di exito den su reto 
nobo y gradici Candy Rasmijn pa 
su cooperacion brinda na AWE- 
Mainta. 





























































































AWEMainta Diaranson, 1 Maart2017 


17 





Cu sede na Corsou.... 

Compania di wega di placa Online 
a haña boel di 130.000 euro 



WILLEMSTAD - Siman pasá 
dia 22 di febriiari e comision di 
supervision riba wega di placa 
na Hulanda a imponé un bloet 
di 130.000 euro contra un com- 
pania local di wega di placa via 
cómputer. 

E compania na Inglatera cu ta- 
bata usa e compania local como 
capa pa bende wega di placa 
na Hulanda a haña un boet di 
50.000 euro, pasobra nan a 
ofrecé wega di placa online sin 
pérmit di e autoridad na Hu- 
landa. 

E autoridad di wega di placa na 
Hulanda a constatá cu e com- 
pania pantaya no a registrá na 
Hulanda, pero na Corsou. 

Sinembargo nan no por apelá 
e decision na un instancia den 
Union Europeo, pasobra Corsou 
ta cay pafo di nan competencia. 


E dos companianan a demandá 
e autoridad di wega di placa na 
Hulanda, pasobra nan a haña 
boet pe hecho cu nan ta ofrecé 
wega di placa online sin pérmit. 
Segun e autoridad di wega di 
placa KSA, e dos companianan 
no tabatin pérmit y no por haña 
esaki tampoco a corto plazo, 
pasobra no ta pérmiti e wega di 
placa online na Hulanda. 

E compania Ingles ta haci pro- 
paganda den diferente pais Eu- 
ropeo y otro partinan di mundo, 
pero no mag haci esaki. Nan ta- 
bata pasa propaganda na idioma 
Hulandes. 

Ora KSA a hala nan atencion, 
nan a cambia e propaganda pa 
idioma Ingles. 

Tur dos compania a ignorá e ad- 
vertencia cu nan a haña y p’esey 
nan a haña un boet cu nan ta 


considerá exageradamente halto. 
Ademas cu nan no tabata dedicá 
e propaganda na mercado Hu- 
landes y for di 2013 no tin pro- 
paganda na idioma Hulandes. 

KSA a prohibi wega di placa digi- 
tal, pasobra e ta promové wega di 
placa entre menornan di edad y 
por provocá otro hende pa cum- 


insa pusta placa via cómputer. 
Loke a molestiá e dos compa- 
nianan pisá ta cu e Autoridad 
di Wega di Placa na Hulanda a 
publicá e veredicto caminda a 
kima nan un boet, pasobra el a 
daña nan reputacion. 

E Alto Colegio di Apelacion no 
a haci caso di e reclamo aki y a 
mantené'e sumanan di boet. 


Abogado di pislolero Curasoleño 
la rechasá version di Polisnan 


WILLEMSTAD - Di acuerdo 
cu e version oficial di e caso cu 
un tribunal superior na Hulanda 
a traha di e tiroteo cu un Cura- 
soleño a causa den café De Kraai 
na Amsterdam absolutamente 
nan no por a bay di acuerdo cu 
peticion di e acusado pa absolvé 
di culpa. 


Despues di a kita e arma for di 
e Surinameño, kende lastrando 
tabata busca moda di sali for di 
e café, e acusado a cana su tras 
y a tira dirigi riba dje na suela. 

Corte no kier a ni considerá cu e 
no tabatin intencion di tira. Loke 
nan a absolvé ta cu el a cometé 


asesinato premeditá, pasobra no 
por proba cu el a planeá pa mata 
ningun hende. 

Pero na mesun tempo e ta bira 
cu e no sa tira bon o sea ta pa 
casualidad el a alcansá nan tur. 
Tambe e abogado a insisti cu un 
di e victimanan no por pretendé 
cu e no por usa un di su mannan 


pasobra nan a trapa riba dje den 
e caos. 

Curioso ta cu den tipo di caso- 
nan asina’ki tur victima ta bin cu 
cantidad di argumento pa saca 
placa for di e acusado. 

Un a bisa hasta cu e ta sinti’é 
asina insigur cu e no por studia 
bon mas! 

En todo caso e abogado defensor 
a bisa e tribunal pa absolv’é su 
cliente di tur culpa, pasobra mas 
bien el a sinti cu e ta birando 
victima di e hendenan den e café. 

El Q basha bala pa loco den café na Amsterdann.... 

Curasoleño di 31 aña a 
haña castigo di 12 aña 

WILLEMSTAD - Siman cu a pasa un tribunal superior na 
Hulanda a condená un Curasoleño di 31 aña na 12 aña di prison, 
pasobra dia 9 di november 2014 el a basha bala pa loco den e café 
heridando 5 hende seriamente. 

E homber a causa un berdadero Wild West den e café, pasobra 
segun el a bisa Hueznan, el a bay bebe algo den De Kraai y dos 
homber Surinameño a enfrenté den forma amenasador. 

Un di nan a tira riba dje, pero ‘a la John Wayne’ el a bula riba e 
homber cu arma y a dal e arma Idta fo’i su man. 

Seguidamente el a usa e mesun arma pa tira riba e dos Suriname- 
ñonan y a lós 8 tiro. 

Korte a constatá cu e pistolero Curasoleño ta haña cu el a actua 
den su rason y no kier aceptá responsabilidad pa su hecho. 
Aparte di esey el a sconde un aña pa keda for di gara di Husticia. 

VERSION REAL 

Diferente for di version di e acusado, el a bay specialmente e café 
pa regla cuenta cu un homber. 

Fiscal a referi ne hecho cu no ta promé biaha cu a condená e Cura- 
soleño pa pocesion di arma di candela y a pidi 16 aña di castigo pe. 
No ta tur e victimanan a ser alcansá pe pistolero, pero un di nan 
cu kier a huy a cay y hendenan a core trapa riba dje saca su brasa 
fo’i lugar. 

E version di testigonan ta cu te acusado a dal un dje. Esun cu e 
acusado a dal tabata lastrando riba suela pa sali for di e lugar, ora 
cu e acusado a sigi basha bala riba dje. 

E lesionnan cu e victima a sufri tabata teribel. E1 a haña tiro den 
wowo y a pérdé bista den su wowo robes. 

Un otro homber cu tabata pará na bar a haña tiro den su barica, 
su stoma y na un testiculo. 

Otro victima a haña tiro na su bil, mientras cu e café a keda con- 
verti den un caos total. 

P’esey mes e tribunal a splica e acusado cu e por bien bay gaña 
baca, pasobra su version no ta cuadra absolutamente cu realidadd. 
Tampoco ta bérdad cu un di e Surinameñonan a dal e wanta, pa- 
sobra cámera a graba tur cos. 


Pa colmo el a lesioná un di su propio compañeronan cu a bay e 
café cune. 



E incidente den De Kroai: 

Pistelero Curasoleño 
a causa un litania di 
lesionnan diferente 

WILLESMATD - E lista di lesionnan cu e victimanan 
di e pistolero Curasoleño a causa den e café De Kraai na 
Amsterdam Zuid-Oost un par di aña pasá ta lesa manera 
un litania. 

Hueznan a cuminsa pa constatá cu morto no a cay danki 
n’e suerte y capacidad di e dokternan cu a trata nan. 

E homber mes cu e acusado kier a mata a haña tiro na su 
kokoti robes custia. 

E tiro a converti e kokoti na filingrana y a daña nervio na 
su brasa. 

Te ainda e tin problema cu e brasa, mientras cu un di su 
pianan a keda mas córtico cu e otro. 

Un otro victima a haña tiro na stoma y barica y un testiculo 
y tin cu cana cu e aparato cu yama ‘stoma’, mientras cu el 
a bira impotente. 

Esey a pone cu e ta profundamente depresivo pa cual el a 
haña tratamento den un hospital, pero awor ta lastra henter 
dia riba caya, pasobra e no por percurá pa su mes. 

Un di tres victima a haña tiro na rabo di su lomba y no 
por saca e bala. Un otro victima a haña tiro den cabez y ta 
ciego na un wowo, mientras cu continuamente e tin dolor 
di cabez. 

Awor e ta dependé di su famianan y ta biba solamente, 
pasobra e tin yiu. 

Ta simplemente imposibel pa describi con e pistolero Cu- 
rasoleño a destrui bida di un grupo di hende y hamas nan 
bida lo ta igual cu promé cu e tiroteo. 

Pa colmo el a causa daño na doño di e café, pasobra Alcalde 
di Amsterdam a sera e café. 

Poco dia despues di e drama e acusado a biaha bin Corsou 
sin importá con a para cu su amigo di infancia cu el a tira 
den e café. 

Unico cos cu tabata importé ta su mes, su swa, y su amiga, 
kende tabata na estado. 

Dia el a retorná Hulanda tabata mesun cos, no a importé 
p’e victimanan. 

Y te awe e no kier bisa ta pakico el a busca hende pa mata 
y cu den pasado el a haci mesun cos. 

Unico compasion cu e tribunal tabatin cu e acusado ta cu e 
tin herida di kemadura serio y lo pasa resto di su bida marcá. 
E castigo cu a cay ta 13 aña y aki nan e caso a sera. 

Awor cu bacQ a hoga na pos: 

Lider di MFK 
ta pidi pa para 
violencia verbal! 


r 


WILLEMSTAD - Como un obra di arte di 
hipocrecia por describi e supuesto mensahe 
cu e lider di e partido cu a haña e nomber 
nobo di Movementu Futuro Korsou Krimi- 
nal na momento cu riba rednan social a 
cuminsa circulá un mensahe cu na un miya 
di distancia por hole su insinceridad. 

E mensahe ta bisa lo siguiente: “Mi a caba di 
duna mi declaracion na Landsrecherche. E 
necesidad di scuchami a nace dor cu Giselle 
Mc William a declara den su aangifte cu ami, 
Gerrit Schotte, a orkestra locual a sosode 
den Staten dia 23 feb 2017. 

P’e motibo aki nan a tene Jacinta detene 
pa scucha mi declarashon como getuige. Ta 
mas cu obvio cu mi sa kico el a gaña den su 
aangifte haci contra di Jacinta y mi persona. 
Señora Giselle McWilliam awor a dicidi cu 
e ta usa e suseso pa mancha lider di MFK 
cu calumnja y mentira genera dia 23 di 
februari 2017. 

Y e ta sigui: “Djies despues di e suseso sinta 
na Landsrecherche el a declara cu e tin un 
gevoel cu ta Gerrit Schotte a orkestra tur 
cos den su contra. 

Nos no tin ningun interes di hacie ningun 
daño ni fisico ni tampoco verbal pa atende 
cu su politica. 

E mes ta demostra su instabilidad mental 


durante e ultimo simannan haciendo 
su trabou den Staten na varios ocasion 
cu consecuencia cu Giselle McWilliam ta 
cay pa su mes accionnan. 

Keto bay na palabra: “Locual Jacinta a haci 
no ta bon y nos ta condena esaki. Nos ta di 
opinion cu tur agresion tambe esun verbal 
aworaki pa dilanti mester wórdo condena 
di inmediato. 

Cu e declaracion cu Schotte a duna diasabra 
mérdia e ta haña cu no tin motibo di retene 
Jacinta Constancia detene y su partido ta 
pendiente pa tende cu el a recobra su lib- 
ertad!” 

Manera nos a bisa caba na principio, e de- 
claracion ta un baño di insinceridad, pasobra 
e lider di MEK mes a bin ta hiba un campaña 
di intimidacion y bóycót contra señora Mac 
William inspirando su simpatisadonan pa 
sigi su ehempel. 

Pa awor ora baca a hoga na pos y un miem- 
bro di su partido infame a dal un adversario 
politico te cu el a cay preso y te ainda a 
preso, ta un acto di supremo desprecio p’e 
realidad. 

E realidad ta cu e cu su partido y otro socio- 





STOP 




nan 

- d e n 

P u e b 1 o 
Soberano a 

bin ta abusá di lenguahe ofensivo y bulgar 
contra nan adversarionan fo’i tempo cu 
Partido Soberano a nace y ta awor cu nan 
a mengua na cantidad den Parlamento y 
avalancha di bulgaridad a baha. 

Mester splica kico e palabra Roll Gall ta ni- 
ficá no awor, pero den historia di humano 
caminda e ta un palabra pa selectá esnan 
cu tin cu muri den campo di consentracion. 


E declaracion cu e lider di MEIGC a duna 
mester keda refutá fuertemente, pasobra 
ainda e no a censurá su discipulo manera 
debe ser caminda e tambe mester haci peni- 
tencia pa loke e gólpi contra Mac William 
a representá. 

Esta e odio y violencia di su partido y po- 
siblemente di mas miembro di Parlamento 
contra un politico nobato, pero cu alo menos 
tin mas preparacion cu e lider y henter su 
fraccion. 

E no por scapa di su parti di responsabili- 
dad den e maltrato y atentado contra nos 
democracia manera a pasa den Parlamento. 


Homber acluande slrañe 
den prepiedad di hende 


DIAMARS den oranan di marduga, patruya a nota 
movecion sospechoso den area di Caya St. John. 
Kinan un homber actuando straño den propiedad di 
hende. E tabata completamente bou influencia di un 
substancia. 

Su comportacion y presencia por pone habitantenan 
incomodo, pa cual a opta pa bay cu ne Warda di Polis, 
unda el a haya un cuarto gratis pa sosega su curpa. 


Homber maltrata cu machete 


DIALUNA den oranan di ano- 
chi, a bati alarma pa un pelea cu a 
termina den maltrato cu machete. 
E caso aki a sosode den Caya St. 
John. 

Na yegada, Polis a topa cu un 
homber ful na sanger cu varios corta 
na su curpa. A pidi asistencia di 
ambulance pa atende cu e victima. 
A confisca e machete cu a wordo 


uza den e pelea. 

Un investigacion a cuminsa pa 
determina kico a bay robes y ken 


e agresor ta. 

BANCO Dl CARIBE 
OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 28 Feb, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.33 

1.35 


1.37 

Zwitserse frank 
(perlOO) 

CHF 

177.02 

177.74 


178.54 

Pond sterling 

GBP 

2.14 

2.19 


2.25 

Japanse yen 
(perl 0.000) 

JPY 

157.39 

158.83 


160.43 

EURO 

(perlOO) 

EUR 

187.03 

188.74 


190.63 

Deense kroon 
(perlOO) 

DKK 

24.40 

25.12 


25.92 

Noorse kroon 
(perlOO) 

NOK 

20.27 

20.99 


21.79 

Zweedse kroon 
(perlOO) 

SEK 

18.71 

19.43 


20.23 



Aruba Little 
League a 
atende congreso 
Latlnamerkano 
di baseball 
na Cartagena, 
Colombia 

RIBA invitacion di e representante mas halto di 
baseball Little League Latino Americano sr. Carlos 
Pagan, Aruba Little League den representacion 
di su DA, sr. Rhudy Donata a sali pa Cartagena, 
Colombia unda e congreso anual di Little League 
Latino Americano y del Caribe a tuma lugar. 

Cada aña ta tene e congreso importante ald unda 
ta evalua e desaroyo di Little League den e area di 
Latino America y Caribe. E aña aki un total di 16 
pais miembro a confirma nan participacion. Den 
mayoria caso e congreso ta trece varios cambio den 
e reglanan esaki na bienestar di e baseball infantil 
y hubenil den nos continente y region. 

Un punto cu sigur a resalta e aña aki ta cu lo por 
tin e posibilidad cu 7\ruba su baseball Little League 
lo por bira dos liga enbez di tres liga. 

Actualmente baseball Little League na Aruba ta 
consisti di ta tres liga, esta North, Center y South 
League, pero tin chens cu e por bira estilo di Cor- 
sou, Liga Pariba y Liga Pabou. 

Mas cu claro tin cierto condicion mara n’e palabra- 
cion aki, esta cu Aruba mester crece den e cantidad 
di ekipo, e ora ey ta dispuesto pa coopera cu Aruba 
Little League pa dos liga. 

Mester bisa cu Aruba a crece den e cantidad di 
habitante, pero e cantidad di ekipo participante 
den Little League baseball a bira mas poco. Awor 
ta keda n’e ekiponan di baseball pa traha riba e 
proposicion ald. 

Un danki sigur na Lotto, e Loteria di Aruba pa 
medio di Comision di Subsidio cu a subsidia e 
biahe di Aruba Little League p’e atende e congreso 
Anual Latino Americano y del Caribe na Cartagena, 
Colombia. 

Brazil Taekwondo Stichling a reuni hunlo cu 
su miembronan locanle di e biahe di Surinam 





DIAHUEBS anochi, siman pasa di- 
rectiva di Brazil Taekwondo Stichting a 
reuni unda Aaron Jacobs a splica tocante 
di e biahe di Surinam y con esaki a bay, 
como cu tabata e prome biaha cu el a 
biaha pa Surinam hunto cu e team. 

Un team cu a bringa p’asina logra gana e 
di 5 copa di TK5 na Surinam. Un record 
cu a bin ta logra cu e team di TK5 pa di 
5 aña consecutivo. 

Ya pa 5 aña caba ta scoge atletanan pa 
prepara nan pa nan ta cla na tempo y bon 
prepara pa representa Aruba na grandi. 

Awor lo manda un carta pa tur e otro 
scolnan di Taekwondo pa mira si nan 
interes ta Aruba of personal, pa por logra 
di forma un team dinamico p’e TK5 na 
Corsou na luna di november. 

Surinam tabata un biahe hopi cortico, 
pasobra e team yega Surinam pa 1 ’or di 
madruga pa despues core un ora den e 
bus pa yega n’e hotel y come y prepara 
pa drumi y pa atardi 6 ‘or cla pa bringa 
y despues e dia siguiente lanta 4’or di 
madruga pa bin bek 7\ruba. 

Aruba tabata bon prepara dor di e train- 
ingnan cu a wordo duna n’e atletanan 
pa por a logra locual ta logrando pa di 5 
aña caba. Esaki a bira un tradicion caba 
y e trainingnan no ta facil. Trainingsnan 
ta duro unda cu ta train pafor y paden, 
especialmente e training den aire liber 
cu ta papia di interval training. 

Danica Delamore a splica tambe tocante 
di e deadline di e rifa di television y cu 
e placa di esaki mester wordo entrega 
pa diabierna awor sin falta. Pa recauda 
fondo p’e stichting a bin cu e idea di rifa 
un television LG Flatscreen pa wak con 
esald lo bay den lugar di e car wash y 
BBQ, pasobra esakinan ta trece masha 
hopi trabou mes. 

E aña aki tin varios biahe riba e plan y 
mester recauda fondo si Ider logra yega 
na tur. 

E plan pa Korea ta cla caba y 6 atleta lo 
bay Korea pa participa n’e Korea Open 
y na training. Alberto IGabér Ider logra 
un biaha mas e maximo den medaya na 
Korea mescos cu na aña 2015 na unda 
cu a bolbe Aruba cu 8 medaya. 

BON DIA YEN Dl AIEGRIA! 

Skirbi pa: Ruthy "Lady Ruth" Vrieswijk-Bergen 



SCUCHANDO e ulti mo 

minuutnan di e programa cu 
“Pica Girls” na Magic FM, 
semper cu temanan interesante 
y leuk, mi por a tende con cay- 
ente nos solo a briya durante e 
paradanan grandi di Carnaval. 
Naaaah, laga nos no keha! Nos 
ta biba riba un dushi isla ron- 
dona pa lama, dorna cu santo 
blanco y ilumina cu un solo cay- 
ente radiante! Nos por a disfruta 
di bunita paradanan! 

Nos dushi solo ta un bendicion, 
no un maldicion! 

Aunke ta facil pa Lady Ruth 
bisa, pasobra nos a sigui nos 
paradanan na television, sinta 
na cas den tur trankilidad fresco 
sin soda. Nos ta spera cu partici- 
pantenana y tur para na banda 
a uza sun screen pa a proteha 
boso cuero un crenchi. Ta leuk 
pa tende tres di nos hende muhe 
fuerte y inspira papia cu asina 
hopi elogio pa nos Carnaval. 

Si, nos tambe a custumbra cu 
Pica Girl Rhona ta comprende 
nos idioma Papiamento, aunke 
e ta combersa cu e otro Pica 
Girlsnan Jaqueline y Tabitha na 
Ingles. Aunke e tin hopi aña na 




^ ' 

I 




Aruba, e no ta sinti’el e confor- 
tabel pa lora su lenga den nos 
Papiamento. 

Como poeta, Lady Ruth tin 
cu bisa su version di e palabra 
“wakiendo” cu a impacta. Mi no 
conoce e juffrouw cu a expresa 
su mes asina, pero shonnan ta 
Carnaval y ta ken tin e leynan 
pa prohibi cu “mas” palabranan 
nobo na nos idioma Papiamento 
no por nace, no por ser crea? 
No ta ningun crimen, pasobra 
hasta den poemanan nos ta 
hunga cu e palabranan , nan 
secuencia y of nan manera di 
skirbi. Nos ningun ta perfecto. 
Nos sa cu nos tin cu cuida nos 
lenga materno Papiamento, pero 
uffff...mi ta pensa rib’e palabra 
“dangeroso” cu a yega di wordo 
expresa den chansa, pero cu tam- 
be a causa cierto sintimentonan 
cerca otro hendenan. Anto ami 
a haya e palabra ey asina leuk. 

Nos no a lesa tur e articulonan 
cu a wordo dedica na e palabra 
aki “wakiendo” y/of scucha tur 
e programanan radial cu tambe 
a dedica tempo y energia na e 
tema aki. 


Mi pluimpje pa e juffrouw cu 
a y ta haci su best den engran- 
dece su vocabulario, el a haci un 
bunita papel den transmision di 
e parada di mucha, esey nos a 
gosa di dj’e tambe sinta na cas. 
A haya su falta cu e parada 
grandi. Awor scuchando e ultimo 
minuutnan di Canal 90 FM y 
nan tambe ta papiando di nos 
idioma Papiamento y su cambi- 
onan y/of palabranan, dichonan 
cu ta existi. 

Nan pregunta bunita: “Kico bo 
por haci awe?”of kico bo por 
biba p’e awe? 

Biniendo bek rib’e palabra 
“waldendo”, nos ta kere a bira 
ora atrobe pa cursonan nobo 
encuanto nos Papiamento pa 
tur e locutornan y DJnan hoben 
y nobo na television y of radio. 
Un di nos profesornan den 
idioma Papiamento sigur ta nos 
gran amigo Ito Tromp. 

E ta un di nan original. Y original 
tambe ta keda nos amigo “Etty 
Toppenberg &friends” den nan 
bunita presentacionnan tur dia- 
bierna durante e Happy Hour 
na Djiespies. 


Ki dushi tabata nan ambiente 
rib’e diabierna prome cu e dos 
paradanan grandi di Carnaval! 
Sigur nos tambe a los e pianan 
un crenchi y pasa ratonan hopi 
agradabel mes. Nos reina di 
Djiespies, sra. Magda Steenen a 
luci cu su Prins y Pancho y pa- 
bien na tur e gosadornan di bon 
y dushi musica cu a bini disfrasa 
of dorna cu blaas y of otro cos- 
nan leuk pa haci e ambiente mas 
dushi ainda. Danki lieve Corma 
y Stella, pa saca bunita potret y 
video. 

Oops, “gosadornan” por bira 
un palabra nobo na nos dushi 
Papiemento? Of e ta existi caba? 
Hahahaha. Ban keda smile y siña 
algo nobo tur dia shonnan, ban 
respeta nos mes y respeta otro 
pa cada ken cu ta unico den nan 
manera di ta! 

Bula riba cay abao, nos ta un isla 
multicultural cu mescla di tur 
rasa, color, religion, politico etc. 
Y...tin un tempo pa tur cos. 
Awor Carnaval a pasa, ban 
sigui cu e trabaonan di tur dia 
den famia tambe cu alegria! No 
lubida cu abo ta Aruba, ami ta 
Aruba, nos ta Aruba! 

E famoso cantante-actor Hulandes Marco Borsato a yega na Aruba 
recientemente, acompaña p’e igualmente famoso fotografo-periodis- 
ta Raymond Rutting, pa captura Aruba su lugarnan y personalidad- 
nan iconico, incluyendo imagennan di e isla su Carnaval, su bunita 
playa y su hendenan, for di piscadornan simple pa streanan cultural. 
Borsato, kende a lanta na Italia, consistentemente ta un di e ar- 
tistanan di canto mas exitoso na Hulanda, y asina mes su interes 
activo den gastronomia a haci cu el a crea un reputacion respeta 
entre chef y amantenan di cuminda. 

Rutting, un foto-periodista mundialmente renombra, cu un interes 
den Naturalesa, Arte & Cultura, Viahe y e Medio Ambiente, ya 
caba a bishita vVuba aña pasa pa saca un serie di potret titulo Ca- 
ranan di Aruba. 

E coleccion eclectico di portret a wordo exhibi na Hulanda como 
parti di e celebracion historico di e isla su di 30 aniversario di e 
Status Aparte. 

E idea pa combina e dos artistanan pa un otro exhibicion di portret 
a nace ora nan a dicidi pa colabora riba un biahe pa vVuba. 

E plan tabata pa Rutting conduci un klas maestro di fotografia, cu 
Borsato como e studiante/apprentice, capturando momentonan 
special di e bida di nos isla. 

Diasabra, e duo talentoso a bishita Gold Coast Villas, specifica- 
mente White Modern Cuisine Restaurant, y su doño-propietario 
Chef Urvin Croes; nan a cushina hunto, a presenta e cuminda na 
un manera sumamente bunita riba e tayonan, y despues Borsato y 
Rutting a saca potretnan di e piesanan maestral. 

E trio tambe a saca potretnan di e clubhouse y e bunita saliña cu 
ta rondona esaki. 

Chef Urvin, Aruba su propio chef celebridad, a introduci White 
Modern Cuisine pa prome biaha na 2012. E Chef creativo y inova- 
tivo, naci na Aruba, a haya su entrenamento na Hulanda y na Italia, 



y a disfruta di un carera solido desde cu el a caba su scol culinario. 
E1 a gana un cantidad di premio gastronomico, incluyendo Aruba 
su Competencia di Iron Chef na 2013, y el a traha den estableci- 
mentonan di alta clase manera e Grand Hotel Karel V, na Utrecht, 
Hulanda, cual tin un strea di Michelin. 

Na su restaurant contemporaneo na Gold Coast Residence, e ta 
promove e harmonia entre cuminda y biña, balansando calidad y 
sabor, den nan forma mas puro, sosteni pa su casa Mary Ann, kende 
ta maneha e sala di come. 

Ald por mira algun potret di e bishita di Borsato - Rutting durante 
nan bishita exitoso na Gold Coast Residence y White Modern 
Cuisine. 

^ ^ Curt Heronimo di Coribbean Mercantile Bank: 

Definitivamente banco ta para tras di %% 
inversion y ta apoya tipo di iniciativanan aki 



SENIOR Account Manager di Caribbean Mercantile Bank N.V., 
Curt Heronimo a sali cu un grado halto di positivismo for di e 
presentacion duna recientemente dor di e compania responsabel 
di revitalisacion di entre otro Wynwood na Miami y con esaki ta 
un caso cu por ripiti na Oranjestad. 

E ehecutivo bancario ta contento di wak cu ta bin cu iniciativa asina 
cu ta fomenta inversion y crecemento economico. 

Curt Heronimo, ademas di otro representantenan di sector ban- 
cario, comercial y mentenan creativo di nos pais tabata invita n’e 
presentacion cu a tuma lugar siman pasa na Oficina di Innovacion. 

Aunke Heronimo no ta familiar cu e storia di Wynwood previo n’e 
presentacion, ora el a haya e invitacion, a busca mas informacion 
y asina a conoce ken ta Goldman Properties, nan trayectoria, in- 
versionnan exitoso y a keda impresiona. 

“E ta un incentivo, algo cu ta pone bo pensa ‘outside the box’, con 
pa haci dealnan similar pa revitalisa un area of districto,” el a bisa. 

Banconan, manera Caribbean Mercantile Bank N.V. ta institutonan 


cu kier traha na bienestar di inversion. Nan ta wak e oportunidad- 
nan y basa riba esey ta wak hunto cu e cliente prospecto, e idea y 
prognosis pa bira un exito. 

Di otro banda ta haya e clientenan potencial y den e presentacion 
nan a haya idea y strategia pa bay dilanti. 

Segun Curt Heronimo, despues mester trece ambos hunto, cual ta 
un papel cu Gabinete Mike Eman II ta dispuesto pa facilita. 

Manera Jessica Goldman di Goldman Properties a bisa, e proceso ta 
uno riba termino largo, pero trahando den un esfuerso colaborativo 
y kedando persistente, ta logra. 

E compania desaroyador mes tin mas di 30 aña. 

Den decada 80 a revitalisa Soho na New York, na decada 90 a 
revitalisa Miami Beach y mas recientemente Wynwood na Miami. 
“Mi ta sostene iniciativa asina y contento cu un plan asina cu ta 
trece hendenan di afo caminda nos no mester reinventa e wiel; djis 
wak loke nan a haci nan Wynwood y awor nan ta comparti nan 
expereiencia cu nos,” asina e ehecutivo bankero a finalisa bisando. 

Muchanan di Iris Speelschool a celebra Carnaval 63 






DIABIERNA ultimo Iris Speelschool situa na 
Paradera a tene su eleccion di Reina y tambe Prins 
cu Pancho conhuntamente cu su jump-in. 

Aki tur e muchanan a goza na smaak di e ultimo fin 
di siman di Carnaval 63 y a jump up un mundo bou 
di e ritmonan di soca, caiso y hasta tumba. 

Tur e alumno y maestranan a bin disfrasa cual a trece 
sigur un dushi ambiente di Carnaval. Sarrahmishe 
Croes a keda eligi como e Reina di Iris Speelschool, 
Primera finalista a keda den persona di Danna Lopez 
y Princesita a keda den persona di Xumilla Barry. 
Prins a keda den persona di Prinze lOngsale y Pancho 
den persona di Luizian Unibe. 

Potretnan di Parada 
Grandi San Nicolas 

Luz di caya pa Saliña a cuminsa wordo poni, 
brindando mas trankilidad na habitanlenan 



ORA cu ciudadanonan a haci peticion pa haya tereno na Saliña, 
nan no a pensa cu nan lo mester a biba pa un temporada largo den 
scuridad. 

N’e scuridad aki a yega un fin ora cu e peticion pa iluminacion di e 
bario a haya atencion di Prome Minister Mike Eman y su Gabinete. 
A toca suerte pa Pedro y Rita Tromp di Saliña 4-C cu e prome luz 
LED di e programa “Luz den Bario” a keda instala dilanti di nan cas. 


haya un capa di asfalt. 

E molester ta grandi, segun sra. Rita Tromp de Cuba a bisa. Princi- 
palmente dor cu e truclaran di sceptic tank ta pasa hopi, e ta lanta 
masha stof y e casnan ta haya hopi di e stof aki. 

Prome Minister Eman a priminti cu e lo informa su colega di infra- 
structura Benny Sevinger y pidi’e pa pone e area aki tambe riba e 
lista di camindanan di tera cu mester wordo evalua pa haya asfalt. 


“Esaki ta un suerte grandi pa nos. Awor nos no mester sende e luz 
grandi mas dilanti cas y nos ta bay baha nos consumo di coriente,” 
Pedro Tromp a expresa despues di e ceremonia di cendemento di 
e prome punto di luz nobo den Saliña. 

Pa Rita Tromp de Cuba, e iluminacion ta un alegria. “Ki ora nos 
yega cas anochi e area aki ta scur scur. 

E ultimo luz ta basta leu di nos cas. Esaki ta yuda nos masha hopi, 
pasobra nos ta cende luz di cas pa haya mas claridad.” 

E ta un pensamento cu su casa Pedro ta comparti, ya cu e ta duna 
un extra seguridad na e habitantenan. 

Prome Minister Eman a papia basta largo cu e pareha, kende a 
expresa nan deseo tambe p’e caminda den e bario di Saliña tambe 


Prome Minister Eman a sende e luz durante un ceremonia cu 
presencia di habitantenan y a splica cu cada pasa un palo lo pone 
luz LED. Esaki ta pa motibo cu e tipo di luznan aki ta hopi mas 
briyante y ta ilumina un area mas grandi cu e luznan tradicional 
cu tin actualmente. 

E programa di Luz den Bario ta un iniciativa di Prome Minister 
Mike Eman, mirando cu esald ta un preocupacion cu e ta scucha 
continuamente for di habitantenan for di momento cu el a cuminsa 
bishita e barionan como Gobernante y e deseo pa brinda un mihor 
calidad di bida na su pueblo. 

A cuminsa cu e programa aki na 2012-2013 y a haya cooperacion 
di su coleganan Minister Mike de Meza y Benny Sevinger, encarga 
cu Elmar NV y Infrastructura respectivamente. 


/ -S| 

Registra awo! 

Manda bo e-mail na noticia@awemainta.com 

Ricibi AWEMaintg tur dia den bo inbox 


www.awemainta.com www.facebook.com/awemainta ^ 583-1400 ñ 583-1444 

Curso pa siña 
hipnotisa bo mes 








NA maart awor Amba Hypnosis 
Center un biaha mas lo duna e 
curso pa siña hipnotisa bo mes 
(Self Hypnosis) titula “Master- 
ing the Art of Self Hypnosis”. 
Ora cu menciona hypnosis hopi 
biaha tin diferente pensamento 
eroneo di kico hypnosis ta. 
Durante di e curso cu lo tuma 
lugar dia 14 y 16 di maart di 
6:30 pm pa 9:30 pm esnan cu 
participa lo haya un splicacion 
amplio di kico hypnosis ta entre 
otro cu e ta un estado natural 
cu tur hende por siña y cu ta 
permiti bo pa haci cambionan 
positivo den bo bida. 


MES BIEU CU 
HUMANIDAD 

Hypnosis probablemente ta mes 
bieu cu humanidad. Storianan 
bieu y pensamento straño di hip- 
notismo a wordo re-emplasa pa 
aplicacionnan cientifico proba. 
Awendia hipnotismo ta wordo 
uza den diferente ramo incluy- 
endo medicina, odontologia, 
husticia, deporte profesional y 
educacion. 

Reaccion riba e cursonan duna 
den pasado ta sumamente suma- 
mente positivo. 

Boy Ecury cu a participa a ex- 
presa: “Mi ta pensa cu e 
curso aki lo por 
yuda mi 


Aruba Hypnosis Center NV a di- 
cidi di cuminsa presente tur aña. 
Chobby Croes cu tambe a par- 
ticipa a comenta: “Mi a haya e 
sesion masha bon mes. Profe- 
sional y sinembargo personal, 
logrando di haya tur hende 
envolvi, serio pero cu humor y 
segun mi efectivo ...” 

Pa participa n’e curso ta reco- 
mendabel pa tin un bon dominio 
di e idioma Ingles ya cu tur 
material ta na Ingles. E curso ta 
wordo presenta riba un diamars 
y diahuebs den un forma din- 
amico cu ta permiti esnan cu ta 
participa pa siña hopi facil. 

Alex Kock cu tambe a participa 
e comenta: “E forma di 
splica ta hopi pro- 
fesional.” 

E programa 
ta wordo 


Oduber, 

Director di Aruba Hypnosis 
Center N.V. For di un edad 
hoben Eddy ta tin un fascinacion 
cu e mente humano cual a hibe 
en busca di contesta riba hopi 
di su pregunta nan. Su intriga 
den e topico aki a pone cu el a 
profundisa su mes den diferente 
materia te cu el a yega na hypno- 
sis cu a bira un pasion pe. 

Awe Eddy tin diferente certifica- 
cion riba e tereno aki incluyendo 
di hypnoterapista y instructor 
di hypnotherapia reconoci p’e 
organisacion mas grandi na 
mundo. 

100% Garantia di satisfaccion 
of placa bek. Aruba Hypnosis 
Center t’asina sigur cu esnan 
cu participa lo ta 100% satis- 
fecho cu e curso cu e ta ofrece 
un garantia di satisfaccion. Si 
na momento di e prome koffie 
break riba e prome dia (diamars) 
e participante no ta 100% satis- 
fecho pa cualkier motibo, unico 
cos cu e mester haci ta debolbe 
tur e material di e curso y e ta 
ricibi su placa bek. Sin ningun 
pregunta!!! 

Ta bon p’esnan cu ta interesa 
pa participa pa tene cuenta cu 
lo acepta un maximo di partici- 
pante solamente y ta conseha 
pa inscribi mas pronto 
posibel. 


yega mi metanan mas mihor.” 
Un otro persona cu tambe a 
participa ta Gino Kock kende 
a comenta: “Den dos dia mi a 
realisa cu “Self-Hypnosis” ta 
un tecnica hopi mas aplicabel, 
y mi ta sigur cu e lo bay duna 
resultadonan cu ya pa hopi aña 
mi tabata buscando.” 

Durante e dos dianan di e curso 
participantenan ta siña kico ta 
hypnosis, con hypnosis ta sinti, 
kico t’e diferencia entre hypnosis 
y Self-Hypnosis, kico ta berdad 
di e storianan cu ta bay rond 
riba hypnosis, con pa haci Self- 
Hypnosis, con Self-Hypnosis 
por yuda bo logra bo metanan, 
con bo por controla stress 
y diferente topico 
mas. 


Reaccion 
r i b a 

Cumana #44 ^ Tel; 586-4444 / 733-2906 

E; royalfuneralhome@hotmail.com / 593-0857 / 731-5847 

"Señor ta mi wardador, mi'n tin falta di nada, 

Den cunucu di yerba berde e ta ponemi sosega. 

E ta hibami na awa trankil pa mi bolbe haya forsa." 

Salmo 23:1-3 

Cu duele na nos curason pero 
conforme cu boluntad di Dios 
ta participa fayecimento di: 


Anna Maria Hoek 


*13Febuary 1940- 24 February 2017 
Viuda di -i-Ricardo"Rito"Arends 
Juinan: Olga y Carlos Floek 

Robert "Roy" Arends 
-hJeanette Arends 
Mirella Y JuanTromp 
Stella y Stanley Orman 
Ricardo"Juni"y Francy Arends 
Magaly"lngrid"y Derrick Dijkhoff 

Nietonan: 

Annaly y Dwayne de Palm 
Junette Quandt y Dwighty Lampe 
Gerry Quandt 
Junan Quandt 

Renzo Quandt y Mike Verheul 
DerrickTromp y Valerie 
KenrickTromp 
EldrickTromp 

Sindey Orman y Patrick Luidens 
Jason Fingal y Ruanne Perez 
Fredderick Arends 

Francianny ArendsyGiovanni Helder 
Frandrick Arends 

-i-Jeremy Arends 

Fabienne Willems y Bryan Leest 

Bisanieto y bisanietanan: 

Dwayne, Natessa, Dervin Lampe 
ZoéQuandt 

Richeliénne, Juliénne Danies 
DarrelyTromp 
Jazéy-Anne Fingal 
GiovVon Helder 



Tataranieta: 

Rumanan: 


Como Ruman: 


Elizabeth Lampe 
-i-Mario Hoek y famia 
Rey Hoeky famia 
Jose Hoeky famia 
Francisco "Chico" Hoek 
-i-Ramon Hoekyfamia 
Marciano Hoekyfamia 
Benito Hoeky famia 
Francis Hoeky famia 
Arcadio Martis 


Y demas Famia: Hoek, Arends, Orman,Tromp, Dijkhoff, 

Quandt, Lampe, Croes, Willems, de Palm, Luidens, Leest, 
Kelly, Danies, Helder, Martis, Maduro, Schenker, Fullinck, 
Solognier, Verheul, Wong, Fingal,De Windt, Alvarez, 
Gonzalez,Cazorla, Zievinger, Almazo. 

Primo y Primanan, Sobrino y Sobrinanan, swa y cuñanan, 
comery compernan. 

Nos ta pidi disculpa si den nos tristesa por a lubida algun 
famia. 

Gradicimento na: 

Sr. Edward y Sra Elizabeth Kelly pa e cuido Brinda. 

Sra. Miranda, Sr. Oswald Trimon y Personal di 
Stichting HOPE. 

Acto di Condolencia lo tuma lugar: Diamars 28 di February 
2017 for di 7or pa 9or di anochi Na Royal Funeral Home. 

Acto di entierro lo tuma lugar: Diaranson 1 di Maart 2017, 
for di 2or pa 4or di atardi na Royal Funeral Home. 

Na lugar di Flor of Krans, un donacion na Stichting HOPE lo 
ta altamenteaprecia. 

Lotin un box disponibel na Royal Funeral Home. 


Juttened ^ietfteitontf 

Cumana#44 ^ Tel; 586-4444 / 733-2906 

E; royalfuneralhome@hotmail.com / 593-0857 / 731-5847 

Gradicimento 

Na nonnber di su yuinan, nietonan, bisanietonan y 
demas famia kier a gradici tur famia y conocirnan pa 
nan atención y presencia na ora di fayecimento di: 



Sr. Girigorio de Cuba 

"Goy" 

Danki especial na Dr.nan y enfermeronan di Hospital, 
zusternan, Wit Gele Kruis y zusternan di Paviljoen 
afdeling Orchidea cu a cuida nos Goy te na ultimo cu 
hopi amor y cariño. 

Boso atención tabata un gran consuelo pa nos. 


/SMdC 

^putteneU P/óttteJ& ^tetueitontf 


Cumana #44 
E; royalfuneralhome@hotmail.com 


Tel; 586-4444/733-2906 
/ 593-0857 / 731-5847 


Gradicimen to/in vi tacion 


Na nomber di casa, yuinan, ruman(nan) y henter 
famia, nos kier a gradici un y tur cu a mustra nan 
atencion y sosten cu fayesimento y intiero di nos 
difunto stima: 



Sra Pascuala Ramona 
Luysterburg-Harms 

Mihor conosi como"Mona" 

Danki na tur jamada, message y app(nan) ricibi. 

Na Aurora/Royal Funeral Home and Crematory pa 
nan bon servicio y amabilidad. 

Di curason hopi danki. 

Nos kier tuma e oportunidad pa invita famia y 
amistadnan pa e santo sacrificio di misa na Misa 
Cristo Rey Brasil. 

Fecha: Diaranson 01 di maart 2017 pa 7:00 pm 
Diasabra 04 di maart 2017 pa 7:00 pm sigui pa 
un santo rosario na cas. 

Boso presencia lo ta altamente aprecia. 


'ptut0utl '7f<UHel& 0temafyvf 


Cunnana #44 


Tel; 586-4444/733=2906 


É; royaffu oe ral h om e@hotm ai I .co m / 593-0857 /731-5847 


The LORD is my shepherd; I shall not want. He 
maketh me to lie down in green pastures; he leadeth 
me beside the still waters. He restoreth my soul: he 
leadeth me in the paths of righteousness for his 
name's sake. Psalm 23 

With great sorrow we announce the passing of: 



Carlos Garcia Sales 

Better known as"Ating" 
^07-12-1951 127-02-2017 


Left to mourn are his, 

Wife: Maria Paz Nalumen Garcia 


Daughter: 


Clarissa MarieGarcia 
Charlene Mae Garcia 


Sister: 


Brother: 


Necie Agreda 
Salvacion Garcia 
NeneGarcia Castanr 
Ronny Garcia 


Brother in Law: 


Sister in Law: 


Ceacar Agreda 
Alfredo Castanar 
Tomas Nalumen 
tAntonio Nalumen 
Charet Garcia 
Lucia Nalumen 
Maria Luz Fajanilag 


Nephews & Nieces in the Philippines 


Family and friends: Perez Family, De La Cruz Family, 
Padaoan Family, Fabrid Family, Carlet Family, 
Hernandez Family, Flores Family, Fetalvero Family, 
Estanislao Family, Rante Fmily, Adviento Family, 
Panopio Family, Cabangbang Family, Arcila Family, 
Paingason Family, Katiis Family, Arevalo Family,Ternal 
Family, Alcantara Family, Fajaroja Family, Figaroa 
Family, Le Petit Café Staff and Management. 

And all friends and family in Aruba, we askyour 
understanding in case we have forgotten anyone in 
our grief. 

There is opportunity for condolences and viewing on 
Wednesday March 1 st 2017 and Friday March 3th 
2017 from 9:00 pm to 12:00 am at Royal Funeral 
Home. 


The funeral will take place on Saterday 4th 2017 from 
9:00 am to 11:00 am followed by a memorial service 
at Paradera Church.The burial will proceed atthe 
Catholic Cemetery in Paradera. 

Xpresa bo mes 

TeleAruba a cemete un pifia 

Pa: Dr. Jaime Falconi 


AYERA na casi tur radio emisora, a dedica n’e issue cu e palabra 
“wakiendo”, cu hasta a costa trabao di Marlienne Lyder. Riba 
facebook di dr. Jaime Falconi, por a tuma nota unda e ta bisa cu: 
Mi ta keda di opinion cu TeleAruba a comete un pifia. 

Enbes di cultiva personanan cu ta tribi di tin un propio estilo y haci 
un posibel impacto y diferencia den un programacion hopi flauw. 
Mester sanger nobo. 


Un persona creativo y mi por bisa hasta inovativo ta haña de bons 
di gerencia di TeleAruba y di SETAR. 

Manera mi a bin ta post ya pa un tempo caba, cu na Aruba me- 
diocridad ta wordo alaba y ideanan creativo “mag” si nan ta den 
bienestar di esnan den nos sociedad cu lo por tin probecho personal. 
Mi ta wonder si TeleAruba lo por tin un regla oficial cu no mag di 
tin “neveninkomsten/arbeid”, pasobra mi ta “wakiendo” diferente 
integrante di Telev^ruba cu mi ta convenci cu tin ... 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 


Cu inmenso Tristesa na nos Curason nos ta anuncia 
fallece inesperadamente nosTata, Abuelo y bisawela: 



Frans Hernandez 

Mihor conoci como"Mashi" 
Extrahador di Lago 
Ex collectante di misa di Paradera 
*09-03-1922-t24-02-2017 
Na nomber di su: 

Esposa: tJuana"Kita"Francisca Hernandez 
Loopstok 

Yuinan: Jose y Phyllis Hernandez y famia 
Rafaél Hernandez 
Edwin Hernandezy yuinan 
Delia y Benito v/d Biezen y famia 
Isaias y Diana Henandez y famia 
Raymond y Mary Hernandez y famia 
tLuciano Isidro Hernandez 
Nieto y nietanan, Bisanieto y bisanietanan, sobrino 
y sobrinanan, primo y primanan, Ihanan, comer y 
compernan, bisiñanan y conocirnan. 


Demas famianan: Hernandez, Loopstok. v/d 
Briezen, Maduro, Jansen, Clarke, Krozenijk, 
Koolman, Dirksz, Davis, Solognier, Croes, Cornelio, 
Atencio, Midi, Brioñes, Oviedo, Noél, Kocky demas 
famianan. 


Si acaso nos por a lubida algun famia den nos 
tristesa, nos sincero disculpa. 

Adres pa condolencia: Aurora funeral Home 
diaranson 1 di maart 2017 di 7br pa 9'or di anochi. 

Acto di entiero lo tuma lugar diahuebs 2 di maart 
2017 pa 4'or di atardi. 

For di 2'or e restonan mortal lo ta den Misa di 
Paradera, despues pa Santana Catolico na 
Paradera. 


Despues di entiero nos no por ricibi condolencia 
na cas 



Cumana 76 
Oranjestad.Aruba 
Tel: 588-6699 
Fax: 588-6698 
Cel: 593-0857/560-1403 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haya forsa". 

Salmo: 23 





DIADOMINGO 5 di maart pa 10 ‘or di 
mainta, Parokia Sagrado Curason di Hesus ta 
celebra Misa special pa muchanan di Savaneta. 
Ta invita tur mucha acompaña pa nan may- 
ornan pa asisti e dia aki ya cu e Misa aki nos 
Ider prepara nos muchanan p’e temporada di 
Cuaresma. 


Cu inmenso tristeza nos ta anuncia fayecimento di: 



Sra. Ineke 
Beaujon-Penninga 

*05-11-1934 
t21-02-2017 


Acto di entiero lo wordo anuncia despues 

REPUBLICA Dominicana y Dominicanonan rond 
mundo a celebra dia 27 di februari, e di 173 aniversario 
di nan independencia. 

Aki na Aruba e celebracion a cuminsa na Plaza Juan Pablo 
Duarte cu un acto protocolario. 

Mientras e gran ausentenan tabata e Ministernan di 
Gabinete Mike Eman, partido MEP si tabata hopi bon 
representa, pa lider di partido sra. Evelyn Wever-Croes 
kende semper ta atende e eventonan protocolario. 
Tambe Parlamentario Glenbert Croes y candidato y 
Secretario Internacional di partido MEP, Joe Koolman. 
Pabien na tur Dominicano na Aruba y rond mundo. 


EPUBLICADG 


Partido MEP a celebra di 173 
aniversario di independencia 
di Republica Dominicana 

Celebrando empleado di luna di februari na Hospital 


lisa Montero ta e "bon dia di tur dia'^ pa e pashentnan 




DEN su 15 añanan trahando na Dr. Horacio E. 
Oduber Hospitaal nunca Lisa Montero por a pensa di 
haya e sorpresa di keda honra como empleado di luna. 
Manera tur dia Lisa a lanta, prepara pa bay trabao 
y haci loke e ta haci tur dia: Cuida su pashentnan 
cu amor y dedicacion. Pa su sorpresa su coleganan 
tabatin un bon cos prepara. 

“Mi ta cumpli 15 aña trahando na hospital di cual e 
ultimo 13 añanan mi ta cu e departamento ald yama 
Niet Snijdend 111. Mi a siña hopi di e trabao, cu ta 
un di e prome trabaonan cu mi a haya despues di a 
caba scol. Puera di esey mi a siña conoce hopi hende 
y a trata cu diferente caracter”, asina Lisa Montero 
a comenta. 

E ta conseha esunnan cu lo Ider haci e trabao bunita 
ald pa hacie di curason... “e ta un vocacion hopi 
bunita unda realmente bo mester tin curason pa por 
hacie.” 

E ta un trabao super bunita unda bo ta mira hendenan 
drenta malo y bay cas bon... “e ta pone bo sinti bon 
ora cu bo mira nan bay bon y e famianan tambe ta 
contento cu e trabao cu nos den enfermeria ta haci”. 
Aunke e ta un rutina, toch cada pashent cu drenta 
malo y sali bon ta yena bo curason di emocion, cu bo 
a logra sanea un pashent, bo a yuda haci un hende 
feliz, un famia ta bay cas contento. 

“Mi ta hopi contento cu e dia di awe. Mi no a sper’e. 
Semper mi a traha cu amor y nunca a pidi nada a 
cambio. Mi coleganan nunca sa ki dia mi ta rabia 
pasobra semper mi ta hari. Mi ta super gradicido y 
mi ta duna un danki na tur cu por a pone un stenchi 
pa logra esald”, segun Lisa Montero. 



Zorgmanager di “Niet Snijdend 3”, Ruthmila Odor- 
Croes a elogia e trabao di Lisa Montero bisando cu 
e ta mas cu un “Helpende”... e ta un hende cu nos 
por haci hopi uzo di dj’e pa medio di su talentonan, 
p. e. ora cu nos secretaria ta di vakantie, ta Lisa ta 
esun cu ta cay aden”. 

E1 a sigui bisa cu den trabao di hospital bo mester tin 
hopi hende cerca di bo pashentnan y Lisa ta un bon 
atributo pa esaki... “e por tuma e trabao completa- 
mente over. E ta yuda nos sigur caminda cu ta mas 
principal cu ta na e cama di e pashent yudando nan 
baña lesa pa nan y hasta combersa cu nan.” 

E manager ta sigui splica cu mayoria pashent ta mas 
custumbra cu e “Helpende”, pasobra esey ta e persona 
cu ta mas cerca di nan. E ta yuda nan baña, come, ta 
stimula nan y ta nan bon dia di tur dia.” 

Lisa tin un pasion grandi pa e trabou particular aki y 
a ricibi un reconocimento bon mereci, masha pabien! 

X presa 


E POTRET DI AÑA 

Bo tambe a weita e potret, segun 
mi den Amigoe di dia 23 di februari 
ultimo, mustrando e feliz pareha 
recien “casa” Otmar Oduber y 
Marisol Tromp? 

Si bo tabatin e suerte ey, bo no ta 
haya cu e amor ta briya y ta resp- 
landece for di cara di ambos? 

E potret tabata mustra un pareha 
locamente enamora di otro, e dos- 
nan ta wak otro profundamente den 
wowo, antoha, ansia y cu un anhelo 
profundo, pasobra e potret tabata 
duna e impresion cu casi nan no por 
warda pa subi cama mesora despues 
cu e photoshoot caba. 

E felicidad ta briya for di nan cara, 
y nan mester a haci basta esfuerso 
pa no mishi cu otro. 

Wel! Con cos por cambia den po- 
litica di AVPI 

Ta bon pa recorda lectornan cu aki 
ta trata di e Minister di Turismo, 
kende a destrui turismo pa Aruba 
completamente cu su mal maneho y 
su cifranan eleva, exahera y engaño- 
so di turistanan camufla (“pseudo 
toerist”) Venezolano cu ta bishita 
nos isla djis pa raspa carchi na nos 
mashinnan di ATM y cumpra nan 
comestibles den supermercadonan. 

E PRODUCTO HOTELERO 
DIARUBA 

Den su casi 8 añanan como man- 
datario, Otmar Oduber no a haci 
nada, pero absolutamente nada na 
adkisicion di cadenanan renombra 
di hotel; den otro palabra nada a ser 
haci pa atrae cadenanan renombra 
pa establece nan mes na Aruba. 

Pa e motibo ey awor nos ta sinta cu 
modelonan di camber di hotel total- 
mente anticua, manera Holiday Inn 
cu su cambernan espantosamente 
childto y minusculo di 300 pia (28 
meter) cuadra. 

Of un Hilton hotel, atrobe un 
cadena totalmente anticua; y pa 
no menciona mes RIU y Barcelo 
hotel, nombernan di hotelnan “AIl- 
Inclusive”, cu ta ocupa e ultimo 
lugarnan pa locual ta trata calidad. 


E crisis grandi den nos turismo (parti 9) 

bo mes v pareha super feliz: 

- Otmar Oduber y Marisol Tromp 

Skirbi pa: Remigio A. R. Wever 


producto, facilidadnan, y encanto 
di arkitectura. 

E cadenanan aki ta conoci pa ta of- 
rece paketenan All-Inclusive barata 
(“budget” All-Inclusives), mientras 
cu tur caminda den Caribe e miho 
cadenanan moderno manera Grand 
Vela, Royalton, Zoétry, Kimpton, 
Banyan Tree, Sandals y Atlantis, 
ta construyendo e hotelnan di mas 
espectacular cu suites y “swim-out” 
suites (suites cu un patio cu via 
un rio ta conecta directamente cu 
e pool; esaki ta haci cu e huesped 
lo landa un tiki prome cu e yega 
na e pool mes), cu ta responde 
na e demanda- y exigencianan 
di mas moderno di e turista, cu 
modelonan completamente nobo 
di bañonan y mobilario di camber, 
cu jacuzzinan “en-suite” (jacuzzi, 
badkuip pega cu e cama, pues no 
scondi den e baño; esakinan ta hopi 
popular cerca “honeymooners”), 
“sky-pools” (piscinanan chikito 
den balcon di cambernan rib'e pi- 
sonan mas halto, comosifuera nan 
ta “zweef' den aire, p'esey tambe e 
indicacion “sky”; esaki ta e ultimo 
moda den diseño), e piscinanan di 
mas bunita cu “lig”-stoelnan den e 
awa di e piscina, spa-nan, y e miho 
restaurantnan cu ta ofrece expe- 
riencianan culinario unico, dirigi 
p'asina yama “Star Chefs”, esta 
Cheflcoknan (“chefs de cuisine”) di 
renombre, y celebridadnan riba nan 
mes, hopi bon conoci y famoso, di 
kende nan nomber ta bay man den 
man cu hotelnan famoso manera 
Ritz Carlton y Four Seasons. 

E “Star Chef'-nan aki ta prepara 
nan menunan cu nan especialidad- 
nan, nan ta entrena ful e personal, y 
nan ta responsabel pa e restaurant. 
Un hotel di prome categoria cu ta 
respeta su mes, nunca lo sobrebibi 
cu platonan mediocre di segunda 
calidad: nan platonan di berdad 
mester ta lo maximo! 

Y aki na Aruba nos ta keda sinta 
cu cadavernan bieu manera Holi- 
day Inn y Hilton, banda di e pio 
hotelnan All-Inclusive manera RIU 


y Barcelo. 

Pakiko un turista lo kier bini Aruba 
pa e keda den un hotel Hilton an- 
ticua y chapo - cu un mitad pida 
playa, unda ademas e lo ta testigo 
di e pleitonan constante entre dife- 
rente operador di watersports y 
bendedornan di droga, y un awa 
di laman vies - si e por keda tambe 
den un fantastico “lover's suite” di 
e Royalton Hotel Riviera Cancun, 
un hotel cu NINGUN hotel por 
iguala, hunto cu un interior di un 
pais grandi manera Mexico, yen di 
placer, cultura y cosnan di haci. 
No, turismo na Aruba a yega na su 
fin pa motibo di nos producto de- 
sastrosa-mente anticua, restaurant- 
nan malo, nivel di prijs demasiado 
halto, y masha tiki cos interesante 
di haci. 

Aruba ainda ta steun y ta bibando 
riba e gloria di antes; sin embargo 
aki e turista ya no ta haya at all 
locual e por haya den e resto di Ca- 
ribe, y esaki pa mucho menos placa! 

Bao e guia pober di Otmar Oduber, 
turismo di Aruba a keda pega den 
añanan 60 y 70 di siglo pasa. Holi- 
day Inn, Hilton, Barcelo, RIU, Divi 
All-Inclusive, nan tur ta dirigi nan 
mes rib'e turista barata. RIU, Divi 
y Barcelo, tur tres ta ser menciona 
como “budget All-Inclusives” (ho- 
telnan All-Inclusive barata), unda 
e departamentonan di Benta y 
Mercadeo mester percura pa trece 
mas hopi turista posibel aden; esaki 
a para bira un negoshi di bula nek 
afo (“cut throat-business”) cu mar- 
gennan di ganashi chikito, cu no 
ta duna espacio pa un bon cuido 
y trato di e cliente y di e propio 
personal. 

Hotelnan, cambernan di hotel y 
nan facilidadnan a cambia enorme- 
mente, y e desaroyonan (“trends”) 
aki a haci nan entrada especial- 
mente alrededor di aña 2008, esta 
tempo cu Otmar Oduber a bira 
Minister di Turismo; lamentable- 


mente Otmar Oduber NO a ripara 
nada di e desaroyonan aki, y pues 
no a inclui nan tampoco den su 
maneho. 

Pa esaki Otmar Oduber mester 
wordo teni responsabel; el a laga 
turismo di Aruba keda den siglo 20, 
na lugar di modernis'e, prepar'e y 
gui'e pa drenta siglo 21! 

SAN NICOLAS 

E bobedad y e incompetencia di 
tanto Otmar Oduber como Prome 
Minister Mike Eman y e Gobierno 
aki di AVP, nos ta weita bek tambe 
den e preferencia di Otmar Oduber 
pa scoge un Don Pablo Collection/ 
Bahia Principe como futuro con- 
structor y operador di hotel na San 
Nicolas. Atrobe un nomber inferior! 

San Nicolas ta presta su mes hopi 
bon pa un “mega-resort” manera 
Atlantis of Baja Mar, estableci- 
mentonan cu ta consisti di hotel, 
time-share, condominium, den 
un ciudad chikito cu diverticion, 
restaurant, bar, club, disco, tienda, 
banco, waterpark, parke cu tribon 
y dolfijn, entretenimiento, casino, 
show, cultura, musica, sigui men- 
ciona numa! 

E ora ey ainda ta keda como op- 
cion e cadenanan sublime manera 
Zoétry, Grand Vela, Royalton y 
Sandals, cu den henter Caribe ta 
construyendo fantastico hotelnan 
di luho, di berdad hotelnan di 5 
strea cu e miho diseñonan, servicio- 
nan y facilidadnan. Profesionalnan 
lo keda jaloers y lo envidia esaki. 
E scogencia di Bahia Principe, un 
cadena di hotel hopi inferior! 

Ta con bo ta hinca den bo cabes pa 
bini cu esaki! 

Bo ta di acuerdo cu mi cu un bon 
futuro di turismo di Aruba ta ey 
mes, na nos alcance? 

Dicon anto ni Otmar Oduber, ni 
Mike Eman, ni e resto di AVP no 
ta weit'e? 

Ta tur ta ciego? 

